text:
ABŞ-nyň aerokosmos edarasy NASA söwda maksatly sesden çalt gidýän uçarlary öndürmegiň aladasyny edýär. Häzire çenli şeýle howa gämileriniň köpüsi tizlik rekordyny goýmak üçin çykarylypdy. Ýolagçy gatnawynda peýdalanyljak “X-Plane” atly bu uçar sessiz bolmagy bilen hem tapawutlanar. NASA uçar önümçiliginde öňdebaryjy “Lockheed Martin Aeronautics” kompaniýasy bilen 247,5 million dollarlyk şertnama baglaşyp, şeýle uçary 2021-nji ýylyň ahyryna çenli taýýar etmegi sargady. Adatça, uçaryň tizligi sesiňkiden geçen mahaly aşa gaty ses çykarýar. Täze öndüriljek uçarda bu ýagdaýyň öňi alnar. “X-Plane” atly uçaryň şekili 2016-njy ýylda bilelikde işlenip düzülen “QueSST” uçaryna meňzeş bolar. Howa gämisiniň uzynlygy 28,65 metre, ganatynyň giňligi 9 metre barabar bolup, uçuş agramy 14 müň 650 kilogramdyr. Bir hereketlendirijili uçaryň tizligi 1 müň 590 kilometre ýeter. Taslama 2019-2025-nji ýyllarda üç tapgyrda amala aşyrylar.
Home Ylym we Tehnologiýa Sesden tiz gidýän sessiz uçar


c: text/html

text:
Türkmenistanyň prezidentiniň howpsuzlyk gullugynyň ozalky başlygy Akmyrat Rejebow türkmen türmesinde aradan çykdy.
Moskwadaky “Memorial” merkeziniň maglumatyna görä, Akmyrat Rejebow 2017-nji ýylyň 10-njy awgustynda aradan çykdy we merhumyň jesedi şol günüň özünde Aşgabatdaky garyndaşlaryna berildi. Ýerli çeşmeleriň berýän maglumatyna görä, Akmyrat Rejebowyň ýas çäreleri 17-nji awgustda, Lebap welaýatynda geçirilýär.
Resmiler Rejebowyň garyndaşlaryna onuň ölüminiň sebäbiniň tromboz (damarda ganyň lokgalanmagy) bolandygyny aýdylypdyrlar.
Adam hukuklaryny goraýan “Memorial” merkeziniň eksperti Witaliý Ponamarýowyň ýazmagyna görä, Akmyrat Rejebow 1985-nji ýyldan başlap respublikanyň ýolbaşçysynyň şahsy goragyna, janpenalaryna baştutanlyk edýär.
Bu gulluk 1992-nji ýylda Türkmenistanyň prezidentiniň howpsuzlyk gullugy hökmünde täzeden gurulýar.
“Gündogar” habar saýty Rejebowyň 1985-nji ýyldan başlap Türkmenistanyň Milli howpsuzlyk komitetiniň Türkmenistanyň prezidentiniň howpsuzlygyna jogap berýän bölümine ýolbaşçylyk edendigini belleýär.
Neşiriň maglumatyna görä, bu bölüm soňra Türkmenistanyň MHK-nyň düzüminden çykarylýar we Türkmensitanyň prezidentiniň howpsuzlygy gullugyna öwrülýär, onuň ilkinji başlygy-da A.Rejebow bolýar.
Türkmenistanyň ilkinji prezidenti Saparmyrat Nyýazow 2006-njy ýylyň dekabrynda aradan çykandan soň, hukuk goraýjy Witaliý Ponamarýowyň ýazmagyna görä, Rejebow häkimiýetiň Türkmenistanyň häzirki prezidenti Gurbanguly Berdimuhamedowa geçirilmeginde esasy rol oýnan adam bolýar.
Emma muňa garamazdan, general-leýtenant Rejebow 2007-nji ýylyň 15-nji maýynda prezident Berdimuhamedowyň karary bilen, “başga işe geçýändigi sebäpli” diýlip, wezipesinden boşadylýar we şol günüň özünde tussag edilýär.
Ýerli çeşmeler şonda generalyň Milli howpsuzlyk gullugynda işleýän ogly Nurmyrat Rejebowyň hem tussag edilendigini, emma bir ýyl çemesi soň azatlyga goýberilendigini aýdýarlar.
Türkmenistanyň Ýokary sudy A.Rejebowy Jenaýat kodeksiniň alty maddasy boýunça günäli tapdy we 17 ýyl azatlykdan mahrum etmek hökümini çykardy diýip, “Memorial” merkeziniň habarynda aýdylýar.
Onuň parahorlykda, galplykda, gorkuzyp pul almakda, salgytdan gaçmakda, jenaýatçylyk toparyny döretmekde günäli tapylandygy aýdylýar.
Resmi türkmen metbugatynda adatça bu hili jenaýat işleri barada maglumat berilmeýär, emma rus metbugatynda käbir çaklamlar orta atyldy.
Hukuk goraýjy gurama general Rejebowyň suddan soň gizlin türmä geçirilendigini we halkara normalaryny we türkmen kanunçylygyny bozmak bilen, soňky 10 ýylyň dowamynda inkomminikada şertlerinde, daşarky dünýäden üzňelikde saklanandygyny belleýär.
Şeýle-de habarda A.Rejebowyň adynyň soňky döwürde “Olary diri görkeziň” atly halkara kampaniýasynyň materiallarynda ýatlanyp başlanandygy bellenýär.
“Olary diri görkeziň” kampaniýasy soňky 15 ýylda türkmen türmelerinde ýiten diýip hasaplanýan tussaglaryň ykbaly barada maglumat berilmegine çagyrýar.
A.Rejebowyň türkmen türmesinden ýogalyp çykan ozalky ýokary derejeli resmileriň ilkinjisi däldigini bellemek gerek.
Şu ýylyň maýynda “Türkmenstandartlarynyň” ozalky başlygy Baýram Hasanowyň türmede ýogalandygy belli boldy. Ol Berdimuhamedow prezident bolandan soň türmä basylyp, tussaglykdan öli çykan resmileriň birinjisi (bilinýän) hasaplanýar.
Hasanowdan öň, şu ýylyň ýanwarynda ozalky general, Türkmenistanyň Serhet goşunlarynyň ozalky serkerdesi Tirkiş Tyrmyýewiň jesedi garyndaşlaryna berildi.
Türkmen häkimiýetleri Tyrmyýewden öň “türkmen türmelerinde ýiten” hasaplanylýan tussaglaryň ikisiniň - Wekil Durdyýewiň we Annadurdy Annasähedowyň jesetlerini garyndaşlaryna jaýlamaga berdi.

robotstxt: allowed

filter: keep


text:
Golaýda “Bedew baýramçylygyna” bagyşlanyp, Aşgabatda geçirilen dabarada Türkmenistanyň prezidenti Gurbanguly Berdimuhamedow Orsýetiň “Rossiýa 1” we “Rossiýa 24” telekanallaryna interwýu berdi. Adatça, türkmen prezidenti daşary ýurtlaryň köpçülikleýin media serişdelerine örän seýrek interwýu berýär.
29-njy aprelde türkmen paýtgatynda geçirilen çärä gatnaşan ýurt baştutany agzalýan 20 minutlyk söhbetdeşligiň dowamynda syýsatdan medeniýete, ykdysadyýetden halkara gatnaşyklaryna çenli dürli mowzuklar barada gürrüň etdi.
Berdimuhamedow bu telekanallaryň Türkmenistan bilen bagly köpçülige ýetirýän habarlaryny çala ýylgyrmak bilen makullap, olaryň alyp barýan işlerine ýokary derejede baha berdi:
“Siz ol ýa-da beýleki bir wakany hiç haçan, asla, ýoýmaýarsyňyz. Şol sebäpdenem siziň abraýyňyz ýokary” diýip, özüne üstünde “Rossiýa” ýazgyly ujy galyň mikrofony uzadýan orsýetli žurnaliste ýüzlendi.
Mälim bolşy ýaly, dünýädäki metbugat azatlygynyň ýagdaýy boýunça ýaýradylýan halkara hasabatlarda rus mediasynyň duçar bolýan agyr güni agzalyp geçilýär. Halkara guramalar Orsýetde “diýdimzorlygyň” metbugat azatlygynyň “bokurdagynyň bogýandygyny” nygtaýar. Şu nukdaýnazardan, rus mediasyny wakalary ýoýmazlykda magtan türkmen prezidentiniň dolandyrýan ýurdunyň metbugat azatlygynynda 180 ýurduň arasynda Demirgazyk Koreýa we Eritreýa eýerip 178-nji orunda ýerleşdirilmegi we “dyngysyz giňeýan gara-girdap” häsiýetlendirilmegi hem bellärlikli ýagdaýdyr.
Interwýunyň arka fonunda türkmen milli lybaslaryny geýinen türkmenistanlylaryň başdan-aýak “Arkadaga şöhrat!” diýip gygyrýan sesleri eşidilýär. Ýurtdan gelip gowuşýan habarlarda, köpçülikleýin çärelere mejbury gatnaşdyrylýandyklary üznüksiz habar berilýän milli lybasdaky ýaşlara žurnalistiň ünsüni çekip, türkmen prezidenti: “Bu görýän milli koloritiňizi döretmek üçin, hamala, biz bulary mejbur edýändiris diýip pikir edýänsiňiz. Olaryň özleri isleýär” diýdi.
Ýatladyp geçsek, mundan ozal adynyň efirde agzalmazlygyny soran aşgabatly bir talyp Azatlyk Radiosy bilen söhbetdeşlikde “Çärelere gatnaşmakdan ýüz öwürseň, türkmen häkimiýetleri tarapyndan ýa işden, ýa-da okuwdan çykarylmak haýbaty atylýar. Munuň üstesine, çärä gatnaşýanlardan şatlyk-şowhun bilen çapak çalyp, ýylgyrmak hem talap edilýär” diýip, gürrüň beripdi.
Interwýunyň dowamynda Türkmenistanyň goňşy döwletler bilen parahatçylykly gatnaşyklary ýola goýandygyny nygtan Berdimuhamedow “Hanha, serediň dagyň aňyrsyndaky Eýrana, biz olar bilen dostlukly gatnaşýarys” diýdi. Şeýle-de prezident ýurduň “açyk gapylar” syýasatyny ýöredýändigini aýtdy.
Orsýetli žurnalistiň gyzyklanma bildiren soraglaryna jogap beren Berdimuhammedow halkara ýagdaýlara-da degip geçip Siriýada Yrakda bolup geçýän hadysalar boýunça ynjalyksyz garaýyşlaryny beýan etdi hem-de “bütin dünýäde parahatçylyk bolsa gowy bolardy” diýdi. “Olar ýaly problemlar biziň regionymyzda ýok. Biz [regionda] birek-birege ýakyndan ýardam berýäris. Şu zatlaryň sakasaynda GDA guramasy dur. Bu gurama örän wajyp rol oýnaýar” diýip, türkmen prezidenti aýtdy.
Bitarap Türkmenistan GDA-nyň assosirlenen agzasydyr.
Söhbetdeşligiň dowamynda rus-türkmen gatnaşyklary babatda-da aýratyn bellikleri aýdan Berdimuhamedow medeni jähtden Türkmenistanda ýurduň döwlet dili bolan türkmen dili bilen bir hatarda rus diline uly ähmiýet berilýändigini, şol sanda iňlis diliniň hem öwrenilýändigini nygtady. Interwýuda Iki ýurduň arasyndaky ykdysady gatnaşyklara-da gysgaça degilip geçildi. Hazaryň kenaryndaky täzelikde bina edilen port barada-da gürrüň eden Berdimuhamedow Türkmenistanyň Ýüpek ýoly bilen baglanyşygy hakynda agzap geçdi, şeýle-de ýurduň transport hem-de üstaşyr mümkinçilikleri barada gürrüň berdi.
Orsýetli žurnalist türkmen prezidentiniň “kämil çapyksuwarlyk ukyplaryna” haýran galandygyny aýtdy. Berdimuhamedow oňa “[Capyksuwarlyk] meniň genimde bar. Diňe meniňkide däl, olaryňkyda-da bar” diýip, jogap berdi we töweregindäki watandaşlaryny ümledi.
Halkara media serişdelerinde örän seýrek çykyş edýän türkmen prezidentiniň rus habar serişdelerinde eden soňky çykyşynyň anyk sebäpleriniň nämedigi häzirki wagtda nämälimliginde galýar.


text:
Alymlar diňe gara deşikleriň merkezinde duş gelnen we şol sebäpdenem görünmeýän grawitasiýa ýeke-täkliginiň (singulýar) düýpgöter başgaça, ýagny üç ölçegli fazada döräp biljegini görkezipdirler.
Cambridge uniwersitetinden bolan alymlar kompýuter simulýasyýalarynyň kömegi bilen "sap ýeke-täkligiň" bolaýmagynyň ähtimaldygyny öňe sürýärler. Bu bolsa Eýnşteýniň degişlilik teoriýasyna şübhä döredýär.
Geçirilen ylmy barlagyň netijeleri "Physical Review Letters" atly žurnalda çap edilipdi.
Eýnşteýniň umumy degişlilik teoriýasy biziň grawitasiýa baradaky häzirki garaýşymyzyň esasyny emele getirýär: Älem-jahanda ýyldyzlaryň ýaşynyň hasaplanmagyndan başlap, nawigasiýada peýdalanýan GPS tolkunlaryna çenli ähli zat mundan ugur alýar.
Teoriýa görä, madda özüni emele getiren wagty ýeri deformasiýa duçar edýär we biziň grawitasiýa diýip atlandyrýan zadymyz hut şol deformasiýasynyň özenini emele getirýär. Umumy degişlilik teoriýasynyň çap edilmeginden geçen ýyllaryň dowamynda amala aşyrylan ähli ylmy-barlaglar şowly netije beripdi. Ýöne ýeke-täklik barasynda dürli ýagdaýlaryň bolmagy onyň esasy kemçiligini emele getirdi.
Ýeke-täklik şeýle bir nokatdyr, ýagny ol ýerde grawitasiýanyň güýji ýere, wagta we fizika kanunlarynyň bozulmagyna sebäp bolýar. Umumy degişlilik teoriýasyna görä, ýeke-täklikler gara deşikleriň merkezinde bardyr we olar ähli hadysalaryň kesişýän nokadyndadyr. Hadysalaryň kesişýän nokady "gaýdyşy bolmaýan nokatdyr". Ol ýerde grawitasiýanyň täsiri çakdanaşa güýçli, ýagny ondan gutulmak mümkin däl. Şonyň üçinem ýeke-täkligi synlamak mümkin bolmaýar.
Matematikler eýýäm 40 ýyldan köp wagtdan bäri ýeke-täkligiň emele gelýän ýerlerinde şeýle aýratynlyklaryň bardygyny çak edip gelýärler. Alymlar muňa "kosmiki senzuranyň gipotezi" diýip at berýärler. Dogry bolan halatynda, kosmiki senzura diýmek, ýagny gara deşiklerden daşaryn bu ýeke-täkligiň ölçäp bolar ýaly täsiri ýokdur. Şeýle ýagdaýda umumy degişlilik teoriýasy öz güýjüni goraýar.
Soňky ýyllarda alymlar kompýuter simulýasiýalarynyň kömegi bilen "sap ýeke-täklikleriň" bolup biljegini öňe sürýärler. Hadysanyň kesişýän nokadyndan çetde durýan ýeke-täkliklere "sap ýeke-täklikler" diýilýär. Sap ýeke-täklik kosmiki senzura gipotezi, umumy degişlilik teoriýasynyň älem-jahanyň döreýşi baradaky tezisini ret edip biler. Ýöne bu ähli ähtimallyklaryň bary diýseň ýokary derejede kämilleşen dünýälere degişlidir. Meselem, 2016-njy ýylda Kembric uniwersitetiniň iki sany doktorantura talyby sap ýeke-täkligiň bardygy babatdaky garaýşy öňe sürüpdirler. Ýöne olaryň garaýşy bäş ölçegli älem-jahana degişli ekeni.
Cambridge uniwersitetiniň fiziki-matematika we fizika teoriýasy kafedrasyndan Toby Crisford we Jorge Santos atly ylmy işgärleriň amala aşyran täze ylmy-barlagynyň netijesine görä, sap ýeke-täkligiň dört ölçegli dünýäde bolup biljegini öňe sürülýär.
Bu garaýşa görä, sap ýeke-täklik "Anti-de Sitter giňişligi" diýip atlandyrylýan özbaşdak aýratyn bir giňişlikde emele gelip biler. Ol ýerde älem-jahan eýer görnüşine eýedir. Umumy degişlilik teoriýasyna görä bolsa, älem-jahanlar tapawutly görnüşe eýe bolup biler. "Anti-de Sitter giňişligi" hem şol bolup biläýjek görnüşlerden diňe biridir.
"Anti-de Sitter giňişliginiň" gurlyşy ýylmanak giňişlikden diýseň tapawutlydyr. Ol giňişlikde şeýle böwet bar, ýagny şöhle ol ýere baryp ýetende yzyna serpikýär. "Bu bir gutynyň içinde bar bolan, diwarlaryň arasyndaky wagt giňişligidir. Biziň çakymyza görä, olaryň dürli sebitleri özüne çekmäge ukyby bar we biz hut şeýle mümkinçiligi ulgamy energiýa goşmak üçin ulanýarys. Netijede singulýaryň döremeginiň öňüni açýarys" diýip, Crisford aýdýar.
Alymlaryň çykaran bu netijesi islendik giňişlikde simulýasiýa edilip bilinmeýändigine görä, biziň ýaşaýan älem-jahanymyzda iş ýüzüne geçirilmegi mümkin däldir. Ýöne bu şol bir wagtyň özünde, älem-jahan baradaky beýleki teoriýalaryň maňzyna ýetmek üçin, täze mümkinçilikler döredýär. Şeýle teoriýalaryň biri singulýara meňzeş täze ýagdaýlary ýüze çykarýan kwantýum grawitasiýasydyr.


text:
TÜRKMENISTANYŇ GURLUŞYK WE BINAGÄRLIK MINISTRLIGINIŇ
“Usulyýet, nyrh emeler getiriş we çykdajy ölçegleri döwlet müdirliginiň” Gurluşyk maşynlaryn, mehanizmleri, enjamlary we awtomobil ulaglaryny ulanmak boýunça harçlamalaryň ölçegleri müdirliginiň başlygy Annamammedow Arslan Maksatmyradow
“Binalaryň we desgalaryň gurluşygynda hem-de düýpli abatlaýyş işleri üçin awtoulag serişdelerinde ýükleri daşamaklygyň çenlik bahalarynyň ýygyndylaryny işläp taýýarlamaklygyň
Usuly Görkezmeleri” GUR 4.04(1) -16
“Binalaryň we desgalaryň gurluşygynda hem-de düýpli abatlaýyş işleri üçin awtoulag serişdelerinde ýükleri daşamaklygyň çenlik bahalarynyň ýygyndylaryny işläp taýýarlamaklygyň Usuly Görkezmeleri” atly GUR 4.04(1) -16 täze ykdysady şertlerde, Türkmenistanda hereket edýän kanunçylyklara we Türkmenistanyň döwlet dolandyryş edaralaryň kadalaşdyryjy namalaryna laýyklykda, şeýle-de Türkmenistanyň Prezidentiniň “Gurluşykda milli çykdajy-ölçeg binýadyny işläp taýýarlamak hakynda” atly 2005-nji ýylyň 8-nji sentýabryndaky 7518 belgili kararyny ýerine ýetirmek maksady bilen işlenilip taýýarlanyldy
Şu resminamanyň esasynda işlenip taýýarlanylmaly ýygyndylar Türkmenistanyň çäginde amala aşyrylýan gurluşykda nyrh emele getirişiň we çykdajy ölçegleriniň ulgamynyň düzüm bölegi bolup, dürli ugurlara bellenen býujet serişdeleriniň, maksatlaýyn döwlet gaznalarynyň we maksatlaýyn ýörite gaznalaryň serişdeleriniň hasabyna ýerine ýetirilýän gurluşykda hökmany ýagdaýda ulanylýar. Gurluşygyň başga çeşmelerden maliýeleşdirilen ýagdaýynda, görkezilen Çenlik kadalary we bahalary maslahat berilýän häsiýete eýe bolýar. Çenlik bahalary işlenilip taýýarlanylanda ýüküň klasyny, şeýle-de daşamagyň şertlerini we aralygyny nazara almaly.
Gurluşykda awtoulag serişdeleri bilen ýükleri daşamakda çenlik bahalary gurluşyk üçin materiallary, önümleri, konstruksiýalary daşamakda bahalary kesgitlemek üçin niýetlenen.
Gurluşyk üçin ýükleri daşamakda dürli ugurlarda kesgitlenen gurluşykda awtoulag serişdeleri bilen ýükleri daşamakda çenlik bahalaryň ýygyndylarynda şu görnüşdäki ölçeg toparyna girýän awtoulag serişdeleri maslahat berilýär: erňekli awtoulaglar – 10 we 15 tonna; ýüküni özi düşürýän awtoulaglar – 15, 20 we 30 tonna.
Gurluşykda awtoulag serişdeleri bilen ýükleri daşamakda çenlik bahalaryň ýygyndylary 1-nji klas ýollar üçin işlenip taýýarlanylýar. Eger-de ýük daşamaklyk 2-nji we 3-nji klasly ýollarda amala aşyrylýan bolsa, onda ýygyndydaky çenlik bahalar hökmany ýagdaýda geçiş koeffisiýentine laýyklykda köpeldilmeli


text:
“Ozal-başda Söz bardy, Söz Hudaýdady, Söz Hudaýyň Özüdi. Hemme zady Ol ýaratdy, ýaradylan zatlaryň hiç biri Onsuz ýaradylmady. Onda ýaşaýyş bardy, ýaşaýyş bolsa ynsanlaryň nurudy. Bu Nur garaňkylykda paralaýandyr, garaňkylyk Ony öçürip bilen däldir…” Injil
SÖZ
Owal – başda diňe Söz bar ekeni
Söz Hudaýda eken, Söz Hudaý eken.
Hiç bir zadam Sözsüz ýaradylmandyr.
Hemme zady diňe Söz ýaradan eken.
Şol Söz jan-ten bolup dünýä geldi-de,
Adamlaryň nury bolup ýaşady.
Sahylygy bilen merhemet paýlap,
Ony dünýäň dört künjüne daşady.
Emma ynsan Sözi kabul etmäni.
Baran ýerinde Ony kowup daşlady.
Rebbiň muňa jiger-bagry dilinip,
Gynanjyndan gözlerini ýaşlady.
Reb şonda-da ynsan baryny söýüp,
Öz halas etme işine başlady.
Atasynyň ýumuşyny bitirip,
“Bary berjaý boldy” diýip haşlady.
Şeýdip, dünýä Ol gutulyş getirdi.
Günäň güýjün dolulygyna ýatyrdy.
Bar maksadyn ýerine ýetirip bolansoň,
Atasynyň sag tarapynda oturdy.
GÖKDÄKI TOÝ
Gel dogan Hudaýyň Patyşalygna
Ol ýerde bileje mesgen tutaly
Perişdelere goşlup, Isa bilen
Dowre gurap bileje tans edeli
Gaýtalama
Gel, gel, gel dogan Gökdäki toýa
Howluksana gijä galaýma o taýa
Bagyşlap öňki-soňky ählije hataň
Gökdäki toýa çagyrýar seni Ataň.
Şatlanyp, oýnap-gülüp gezersiň mydam
Galan ömrüňe hiç tutmarsyň matam.
Hudaý seni çagyrýar Gökdäki toýa
Çakylygyn kabul edip, bargyn o taýa
Bu toý Isa bilen Gelniň toýudyr
Olaň tutýan toýy ömür boýudyr.
BIRAHAT ÝÜREK
Näme üçin aglaýaň gussaly ýürek.
Sag-aman öreniňe begenmä derek
Durmuş girdabyna berk düşen bolsaň,
Hudaýyň öňünde dyza çökmegiň gerek.
Bu dünýäň gerdişine özüň oýnadyp,
Baýlygyň yzynda gezdiň ganat galgadyp,
Duzaga düşeňde galdyň aňňalyp,
Çykalgany Rebden tapmagyň gerek.
Ynsan gursagynda nalap, perwana bolýaň.
Kapasa düşen dek, her ýan urunýaň.
Haraý gözläp daşyňa intizar bakýaň
Haraýy Hudaýdan gözlemäň gerek.


text:
Özbegistanyň media maglumatlarynda ýurduň täsirli resmisi, şeýle-de öňki prezident Yslam Kerimowyň syýasy mirasdüşeri hasaplanan Rustam Azimowyň premýer-ministriň orunbasary wezipesinden çetleşdirilendigi habar berilýär.
6-njy iýunda çap bolan maglumatlarda Azimowyň “başga wezipä geçmegi” sebäpli onuň ýerine maliýe ministriň orunbasary Jamşid Kuçkarowyň bellenendigi aýdyldy. Emma Azimowyň täze wezipesi barada maglumat berilmedi.
Geçen ýylyň sentýabr aýynda Yslam Kerimowyň ýogalandygy resmi derejede yglan edilende 58 ýaşly Azimow Özbegistanyň prezidenti wezipesine geçmegi çak edilen esasy üç dalaşgäriň biridi.
Emma prezidentiň wezipesini wagtlaýyn ýerine ýetiriji wezipesine uzak wagtlap ýurduň hökümetine baştutanlyk eden Şawkat Mirziýaýew bellenipdi. Ol 4-nji dekabrda geçirilen saýlawlarda prezident saýlanypdy.
Azimow ençeme ýylyň dowamynda maliýe ministri we premýer ministriň makroykdysady ösüş we daşary ýurt maýa goýumlary boýunça orunbasary bolupdy.


text:
11.02.2018
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow howa hüjüminden goranyşyň wagtlaýyn okuw meýdançasyna gelip, onuň tehniki enjamlaşdyrylyşy hem-de Howa hüjüminden goranyş goşunlarynyň mümkinçilikleri bilen tanyşdy.
Türkmenistan döwrüň talaplaryna hem-de diňe goranyş häsiýete eýe bolan Harby doktrina laýyklykda Milli Goşunymyzyň ösüşini üpjün edip, öz Bitaraplyk derejesine yzygiderli ygrarlydyr. Döwletimiziň netijeli daşary syýasaty, onuň halkara giňişliginde tutýan parahatçylykly, döredijilikli orny Bitaraplyk derejesiniň düzgünlerinden ugur alýar. Türkmen Lideriniň başyny başlan we yzygiderli durmuşa geçirýän hut şu parahatçylyk söýüji, hoşniýetli goňşuçylyk syýasaty hem Merkezi Aziýa sebitinde durnuklylygy saklamagyň işjeň guraly boldy.
Hormatly Prezidentimiz Gurbanguly Berdimuhamedow milli Ýaragoly Güýçlerimiziň mümkinçilikleri barada aýtmak bilen, ýurdumyzyň harby kuwwatynyň diňe parahatçylykly maksatlara gulluk edýändigini hem-de hiç bir beýleki döwlete howp salmaýandygyny aýratyn nygtady. Bitarap Türkmenistan hiç hili harby birleşiklere we toparlara girmeýär, aýry-aýry hem-de sebit dawalaryna goşulyşmaýar, şol bir wagtyň özünde hem ýurdumyz halkara terrorçylygyň, ekstremizmiň hem-de adamzada howp salýan beýleki wehimleriň islendik ýüze çykmalaryny aýgytly ýazgarýar.
Türkmen halky ruhy gymmatlyk hökmünde Watany goramak, onuň araçäkleriniň eldegrilmesizligini hem-de ildeşlerimiziň parahatçylykly durmuşyny üpjün etmek ýaly nesilden-nesle geçirlip gelinýän ata-babalarymyzyň mukadees ündewlerine wepalydyr. Ýurdumyzda gadymy asylly däpler Ýaragly Güýçlerimize öňdebaryjy tehnologiýalaryň ornaşdyrylmagy, harby işgärleri taýýarlamak ulgamynyň kämilleşdirilmegi görnüşinde kuwwatly goldawa eýe boldy.
Mälim bolşy ýaly, döwlet Baştutanymyz ýurdumyzyň ýaragly düzümlerini döwrebaplaşdyrmagyň hem-de özgertmegiň barşyny yzygiderli gözden geçirýär, harby we hukuk goraýjy edaralarynda işleriň ýagdaýyny öwrenýär, täze tehnikalaryň nusgalaryny synlaýar, harby gullukçylaryň gulluk etmegi üçin we ýaşaýyş durmuşynyň mynasyp şertleriniň döredilmegine aýratyn üns berýär.
Ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow ýakynda Balkan welaýatyna bolan saparlarynyň birinde Döwlet serhet gullugynyň düzüminiň üstüni ýetiren “Awaza” serhet galasynyň binalar toplumynyň açylyşyna gatnaşdy. Döwlet Baştutanymyz şeýle hem söweşjeň we gorag gämileri, katerler, Türkmenistanyň deňiz serhetleriniň ygtybarly goralmagyna niýetlenen ýörite tehnikalaryň dürli görnüşleri görkezildi.
Geçen aýda milli Liderimiz harby awiasiýanyň maddy-enjmlaýyn kuwwatyny berkitmek boýunça işleriň barşy bilen tanşyp, täze harby dikuçaryny özi gözden geçirmek bilen, onda uçuş amala aşyrdy.
Şu gün döwlet Baştutanymyz Howa hüjüminden goranyşyň wagtllaýyn okuw meýdançasyna gelip, goşunyň tehniki taýdan täzelenişi we tehnologiki derejesi bilen tanyşmagyny dowam etdi.
Ir säherde Hormatly Prezidentimiz Gurbanguly Berdimuhamedow şturwalyň başynda täze söweşjeň ulagy howada özi synagdan geçirip, dikuçarda bellenen ýere geldi, soňra bolsa ýörite ulagyň başyna geçip, ýakyn ýerlerdäki töwereklere aýlandy.
Döwlet howpsuzlyk geňeşiniň sekretary Ý.Berdiýew şahsy düzümiň hem-de täze harby we ýörite tehnikalaryň nusgalaryny gözden geçirmäge taýýardygy barada hasabat berdi. Dünýäniň iň oňat öndürijilerinden gelip gowşan öňdebaryjy tehnikalar we enjamlar Watynymyzyň mukaddes serhetlerini goramak boýunça söweşjeň nobatçylygy alyp barmakda ulanylar.
Milli Liderimiz hasabaty diňläp, goranyş ulgamynda döwlet syýasatynyň esasy ugurlarynyň geljekde hem Ýaragly Güýçleri iň täze ýörite tehnikalar ýokary derejeli anyk toplumlar we intellektual ulgamlar bilen enjamlaşdyrmak bolup galýandygyny hem-de serkerdeleriň we esgerleriň üstünlikli gulluk etmegi we abadan durmuşy üçin şertlerii üpjün etmekden ybaratdygyny nygtady.
Ýokary hünärli işgärleri taýýarlamak geçirilýän harby özgertmeleriň esasy ugurlarynyň biridir diýip, döwlet Baştutanymyz aýtdy. Şunuň bilen baglylykda, goranyş ulgamynyň ýolbaşçylygyna ýaş esgerleriň hünär ussatlyk derejesini, amaly, jemgyýetçilki-syýasy we beden taýdan taýýarlygyny ýokarlandurmak meselelerini yzygiderli gözegçilikde saklamak tabşyryldy. Olar watançylyk, merdana türkmen harbylarynyň iň oňat däpleriniň ruhunda terbiýelenilmelidir.
Soňra Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow täze tehnikalaryň nusgalary bilen tanyşdy. Bu tehnikalaryň her bir görnüşi ýokary söweşjeň häsiýetlere eýe bolup, ýurdumyzyň goranmak kuwwatynyň kepili bolup durýar. Yzygiderli geçirilýän taktiki okuwlaryň barşynda harby gullukçylaryň häzirki zaman söweş ýaraglaryny dolandyrmakdaky ukyplaryna aýdyň göz ýetirmek bolýar.
Gözden geçirmegiň barşynda milli Liderimiz harby ulgama degişli köpugurly ulag serişdesiniň täze nusgasyny—ýolsuz ýerlerde ulanylýan ulagy ýokary tizlikli häsiýetleri, bat alyp bilşi hem-de özboluşly aýratynlyklary boýunça örän çylşyrymly çarkandakly ýerlerde synag etdi.
Milli Liderimiz ýokary ýol geçijilikli ulagyň mümkinçiliklerine baha berip, meýdançadaky harby we hukuk goraýjy edaralaryň ýolbaşçylaryna onuň käbir tehniki aýratynlyklary babatda belliklerini aýtdy. Ol bellikler goşunyň zerurlyklary üçin ulag serişdeleriniň nobatdaky tapgyry satyn alnan wagtynda göz öňünde tutulmalydyr.
Döwlet Baştutanymyz Garaşsyz, Bitarap Türkmenistanyň harby bölümleriniň maddy-enjamlaýyn binýadyny pugtalandyrmak maksady bilen, olaryň döwrebap tehniki serişdeler bilen yzygiderli enjamlaşdyrylyp durulýandygyny belläp, özbaşdak Watanymyzyň araçäklerini goraýjylaryň, öz halkynyň ykbaly, asmanymyzyň asudalygy üçin uly jogapkärçilik çekýän serkerdeler toplumynyň hünär ussatlygyny hemişe ýokarlandyrmaga gönükdirilen amaly okuwlary taýýarlamagyň ylmy taýdan esaslandyrylan ähmiýetini nygtady.
Söweş ýaraglarynyň täzelenilmegi we döwrebaplaşdyrylmagy ýurduň goranyş ukybyny degişli derejede üpjün etmäge gönükdirilen harby özgertmäniň möhüm ugrudyr. Türkmenistanyň Garaşsyzlygynyň 26 ýyllygy mynasybetli geçirilen baýramçylyk ýörişinde Milli goşunyň ygtyýaryna gelip gowşan täze harby tehnika herekete girizildi. Munuň özi ýurdumyzyň Ýaragly Güýçleriniň diňe parahatçylykly maksatlara gönükdirilen kuwwatynyň görkezilişi boldy. Şeýle hem dürli goşun görnüşleriniň esgerleriniň harby lybas we harby goşlar bilen üpjün edilişine uly üns berilýär.
Çylşyrymly söweş tehnikasy bilen enjamlaşdyrylan häzirki zaman goşunyny ylymdan we harby işiň sungatyndan baş çykarýan sowatly hünärmenlersiz göz öňüne getirmek kyndyr.
Milli goşun üçin işgärler taýýarlanylýan wagtynda diňe bir söweşjeň kämillige däl, eýsem, terbiýeçilik-watançylyk işine, ýaş hünärmenleriň umumy bilim derejesiniň ýokarlandyrylmagyna-da ilkinji nobatda üns bermek zerurdyr. Olaryň öňünde häzirkizaman çylşyrymly tehnikalaryny ussatlarça dolandyrmakdan başga, guramaçylyk, taktiki meseleleri çözmek wezipesi-de durýar diýip, döwlet Baştutanymyz aýtdy.
Watanymyzy, onuň Garaşsyzlygyny goramakda edermen esgerlerimiziň öz borçlaryny päk ýürekli, bir kemsiz ýerine ýetirmekleri parahatçylykly ýaşaýyşyň, halkyň abadançylykly we döredijilikli zähmetiniň, Garaşsyz, Bitarap Türkmenistanyň çäk bitewliginiň kepilidir.
Ýakynda Türkmenistanyň Ýaragly Güýçleri öz döredilmeginiň 26 ýyllygyny hem-de Watan goragçylarynyň gününi belläp geçdi. Bu baýramçylyk Türkmenistanyň Prezidentiniň Permany bilen on ýyl mundan ozal esaslandyryldy we her ýyl 27-nji ýanwarda bellenilýär. Onda Watan we goşun düşünjeleriniň biri-birinden aýrylmaz bir bitewi manyny aňladýandygy buýsançly ýagdaýdyr. Bu sene türkmen döwletiniň harby gullukçylara we olaryň türkmen halkynyň parahatçylykyly zähmetini hem-de asuda durmuşyny, Watanymyzyň mukaddes çäkleriniň üýtgewsizdigini goramakda örän äogapkärli işleri ýerine ýetirýändigine goýulýan sarpanyň nyşaynydyr, şeýle hem Watan goragçylary hakyndaky hemişelik aladanyň subutnamasydyr.
Goşunda gulluk etmek belent mertebe hasap edilýär, häzirki wagtda ol ýaşlary watançylyk ruhunda terbiýelemegiň hakyky mekdebidir, döwlet Baştutanymyz sesden tiz uçýan uçary ýada dikuçary dolandyrmakda, awtoulaga ussatlarça erk etmekde, ýaraglaryň häzirki zaman görnüşlerini ulanmakda ... ajaýyp başarnyklary esasynda şahsy göreldesi bilen ýaş nesli ruhlandyrýar.
...Hormatly Prezidentimiz Gurbanguly Berdimuhamedow täze ýörite harby tehnikany synlamagy tamamlady hem-de ýurdumyzyň harby gullukçylaryna öňdebaryjy tehnologiýalary üstünlikli özleşdirmegi, döwletiň aladasyna mynasyp jogap berip, öz mukaddes borçlaryny abraýly ýerine ýetirmegi arzuw etdi. Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow ýene-de dikuçaryň şturwalynyň başyna geçdi we bu ýerden ugrady.
Türkmenistanyň Döwlet habarlar agentligi


text:
4 Mayıs 2016 Çarşamba
Haly Türkmeniň Kalby
Garaşsyz baky Bitarap Türkmenistan Watanymyzda Bagtyýarlyk zamanasynda türkmen halyçylyk sungaty ajaýyp ösüşlere eýe boldy. Türkmeniň halyçylyk sungaty özüniň gözbaşyny gadymdan alyp gaýdýar. „El hünäri il gezer“ diýlişi ýaly, türkmen halysynyň şöhraty asyrlardan-asyrlara aşyp biziň günlerimize gelipdir. Berkarar döwletimiziň Bagtyýarlyk döwründe aýal-gyzlarymyz tarapyndan sünnälenip dokalýan inçe sungatymyz öz nepisligi, mizemez owadan öwüşginliligi bilen tapawutlanýar.
Haly dokamak işi gadymy zamanlardan çarwa we ýarym çarwa oturymly halklaryň arasynda ýüze çykypdyr. Biziň günlerimize çenli saklanyp galan iň gadymy haly Altaý ülkesinde Pazyryk depesindäki gonamçylykdan tapylýar. Ol miladydan öňki 6 asyrlara degişlidir. Onda haýwanlaryň we ösümlikleriň özboluşly şekillendirilişi onuň häzirki zaman halylaryna meňzeşligini görmek bolýar. Türkmen haly göllerinde guşlaryň we haýwanlaryň şekillerinde sekiz burçly medalýona gabat gelinýär. Ondan başga-da bu göller gülýakada, şaý-seplerde öz orunlaryny tapypdyrlar. Oňa Modeniň (Oguz hanyň) ordasynyň ýerleşen ýerinden uzak bolmadyk Noinulin depesinde arheologiýa gazuw işleri geçirilende tapylan tapyndylar hem şaýatlyk edýär. Şolaryň arasynda keçe halysy miladydan öňki I we miladynyň I asyrlaryna degişli diýip alymlar tassyklaýarlar. Bu keçe halysyny hunlaryň nagyşlaryndan çitilen taryhnamasy hasap edipdirler. Şol keçe halysynda 24 sany göl üç hatara bölünipdir. Bu bolsa Oguz hanyň döwletiniň 24 taýpadan durýandygyny we olara üç sany hun taýpalarynyň baştutanlyk edýändigini görkezýär. Şeýle hem bolsa oguzlar özleriniň aslynyň üç sany hun taýpalarydygyny halylaryna siňdiripdirler. Şol halylaryň gölleriniň gyralaryndaky haýwanlaryň we ösümlikleriň şekilleriniň asyl nusgalarynyň hunlaryňkydygyny bellemeli. Gadymy hun halylarynyň nagyşlarynyň oguzlaryň döwründäki ýaly kämilleşen, nepis görnüşde däl-de, gödegräk görnüşde bolan bolmagy mümkin. Türkmen halylaryna 24 göl salmak däbi kanun bolup galypdyr.
Garaşsyzlygymyzy alanymyzdan soň türkmen halylary täze mazmun bilen baýlaşdyryldy, olaryň dürli gönüşleri pano haly, portret suratly halylar peýda boldy.
Halylaryň döremegi türkmen halkynyň ýaşaýyş durmuşynda estetiki talaplaryny kanagatlandyrypdyr. Haly önümleri: çuwallar, horjunlar, torbalar geýim saklamak, zatlary daşamak üçin ulanylýardy. Haly önümleri bilen düýeler, atlar bezelýärdi, dar çarwa öýleriniň, toý baýramlarynyň bezegi bolup hyzmat edýärdi. Haly önümleri edebiýatda, taryhda, geçmişde bolan tireleriň atlary bilen atlandyrylypdyr. Haly nagyşlarynyň gelip çykyşy halyçynyň arzuw-islegi bilen bagly. Onda dünýä, ösümlik we haýwanat dünýäsi, suwarymly ekin meýdanlary, gözel tebigatymyz wasp edilýär.
Halylarda „guşly göl“, “garly göl“, “salyr göl“ nagyşlary salynýan halylar - teke halysydyr. Pendi halylary „garçyn göl“, “pendi göl“, “aýna göl“, “gyýma göl“ nagyşlary bilen tapawutlanypdyr. Ýomut halylarynda „gabsa göl“, “dyrnak göl“, “japarbaý göl“, “pyşbaga göl“ nagyşlary ýerleşdirilendir. Beşir nagyşlary „gülligöl“, “derwezegöl“, “küňreligöl“, “bäş aý beşir“, “ýylan beşir“, salnan halylar ärsary halylarydyr. Daşoguz halylary „gülli göl“, “guşlugöl“, “wazzykgöl“, „towukgöl“ ýaly nagyşlary bilen tapawutlanýar.
Halylar her welaýatyň nagyşlarynyň häsiýeti bilen tapawutlanýan dürli tirelere bölünýär. Bu aýratynlyklary göllerde has aýdyň görmek bolýar.
Ady äleme dolan türkmen halysy 3-4 nesle hyzmat edip, ol hiç haçan könelmeýär we ýyrtylman öz owadan tebigy öwüşginini saklap galýar. Haly dokamak üçin iň gowy çig mal- meşhur saryja tohumyndan bolan goýunlaryň ýüňüdir.
Gadymdan bäri türkmenlerde „haly’’ elde dokalyp, üstünde oturmak üçin peýdalanylýan çitme düşek diýip atlandyrylýar. Palas hem halynyň bir görnüşi bolup düşek hökmünde ulanylypdyr. Palasy öýdüm bilen çitilipdir. Onuň ýüzi nagyşly bolup, arka tarapy seçekli bolupdyr. Nagyşly palaslar „bossany’’, „buýnuzy’’, „gülýaýdy’’ ýaly görnüşleridir.
Türkmen halysy bäş müň ýyllyk taryhymyz bilen berk baglydyr. Dünýäniň men-men diýen köşklerini bezeýän türkmen halysynyň taryhy, onuň derejesi Hormatly Prezidentimiziň ýolbaşçylygynda has-da belende göterildi. Bu gün türkmen gelin-gyzlarynyň kalbynyň owazy bolan halynyň waspy dünýä ýaň salýar.
Kaydol: Kayıt Yorumları (Atom)


text:
Türkmenistanyň Hormatly Prezidenti tarapyndan yglan edilen Täze galkynyş we beýik özgertmeler we durmuş – ykdysady özgerişler zamanasynda, Türkmenistanyň „Halkbank“ DTB-nyň jemgyýetçilik maksatlary köpugurly häsiýete eýe bolýar.
Müşderileriň isleglerini we maksatlaryny kanagatlandyrmak çekýän zähmetimiziň baş we esasy wezipesi bolmak bilen, onuň çäklerinde aşakdaky toplumlaýyn işewürlik – nusgalary hödürleýäris:
-
Döwletiň süýşürintgiler işi syýasatyny durmuşa geçirmek we pul serişdeleri ykdysadyýete ornaşdyrmak;
-
Türkmenistanyň durmuş – ykdysady ösüşlerine we halkara bank düzümine oňaýly goşulyşmagyna ýardam bermek;
-
Türkmenistanyň raýatlaryna we daşary ýurt raýatlaryna amatly şertli hyzmatlary hödürlemek;
-
Goýumçylaryň we müşderileriň bähbitlerini goramak;
-
Türkmenistanda üstünligini işgärleriniň hünär ussatlygy esasynda gazanan, uly banky döretmek.
Banky ösdürmegiň baş ýörelgeleri aşakdaky maksatlary we wezipeleri öz içine alýar:
-
Şahsy we korporatiw müşderileri artdyrmak;
-
Şahsy we korporatiw müşderilere toplumlaýyn bank önümlerini we hyzmatlaryny hödürlemek;
-
Ýokary hilli maliýe hyzmatlaryny hödürlemek;
-
Ýerine ýetirilýän hyzmatlary tiz amala aşyrmak;
-
Bank amallarynyň we hyzmatlarynyň tilsimatlaryny ösdürmek we kämilleşdirmek.


text:
Nähili edip korporatiw müşderi bolmaly
MTS-iň korporatiw hyzmatlarynyň artykmaçlyklary nämeden ybarat?
- Iň ýokary operatiw çözgüt;
- 10 belgiden az bolmadyk gowrak goýumlarda hususy hyzmat etmek;
- Hususy çemeleşme;
- Hususy tekliplere seretmek.
Kim korporatiw müşderi bolup biler?
- Islendik edara görnüşli tarap, şol sanda täjirçilik wekilhanalar we şahamçalar.
- Islendik hususy telekeçi.
Nädip korporatiw müşderi bolmaly?
Zerur bolan resminamalaryň MTS-iň serwis hyzmatynyň Merkezinde 10 belgiden az bolmadyk korporatiw nyrhyna birikmeli.
Birikmek üçin nähili resminamalar gerek?
Eger Siz hususy telekeçi bolsaňyz:
- Türkmenistanyň raýatynyň pasporty;
- telekeçiligiň hasaba alnyş şahadatnamasynyň göçürmesi;
- söwda işlerine ygtyýarnamanyň göçürmesi;
- “MTS-TM” HJ-I bilen Şertnama gol çekýän şahsyň ygtyýarlyklaryny tassyklaýan resminama.
Eger siz edara görnüşli tarap bolsaňyz:
- edara görnüşli taraplaryň döwlet sanawynda hasaba alnandygyny baradaky şahadatnamanyň göçürmesi;
- Edara görnüşli taraplaryň ýeke-täk döwlet sanawyndan göçürmesi;
- edara görnüşli tarapyň wekiliniň sim-kart almak üçin ynanç haty we onuň pasporty;
- edaradan hat, hakyky salgysy we habarlaşmak üçin telefonlarynyň belgisi.
Korporatiw hyzmatyň hemme artykmaçlyklaryndan peýdalanmagy Size hem teklip edýäris.


text:
Frankofoniýa baýramçylygy mynasybetli, Türkmenistandaky Fransuz Instituty fransuz dilinde gürleýän Türkmenistanly ýaşlaryň arasynda birnäçe konkurslary geçirdi.
Bu ýyl bäsleşikler 350-ýyllygy bellenýän “La Fonteniň basnýalaryna” bagyşlandy.
“Garga we tilki”, “Towşan we pyşdyl”, “Teneçir we garynja”, fransuz dilini öwrenýänleriň her biri şu basnýalaryň iň bolmanda birini okandyr ýa-da öwrenendir.
Teatr bäsleşigine gatnaşýanlar La Fonteniň bir basnýasyny sahnalaşdyrmaly.
“Döredijilik” bäsleşigine gatnaşýanlar La Fonteniň stilinden ugur alyp döwrebap basnýa düzmeli.
Şeýle hem, iň kiçiler üçin gurnalan surat bäsleşigine gatnaşýanlar bir basnýadan şekilleri surata geçirmeli.
Finalistleri goldamak we olaryň çykyşlary bilen tanyşmak üçin 31-nji martda sagat 17:00-da Watan kinoteatryna gelip bilersiňiz. Bu baýramçylyk agşamy Ermenistanyň, Rumyniýanyň we Fransiýasiýanyň ilçihanalarynyň we Fransuz dilinde gürleýän ýurtlaryň Halkara guramasynyň hemaýatkärliginde geçirilýär.
Agşamyň aýdym-sazly programmasy ýeňijilere baýrak gowşurmak dabarasy bilen jemlener. Baş baýrak - Total kompaniýanyň hemaýatkärliginde Fransiýa dil we medeni syýahat.


text:
Şu gün UEFA Çempionlar ligasynyň 16-njy turunyň duşuşyklary başlaýar
UEFA Çempionlar ligasynyň 16-njy tury 13-nji fewralda sişenbe güni geçiriljek duşuşyklar bilen başlar
Ýewropa futbolynyň klublar derejesindäki iň ýokary çempionatynyň soňky 16-njy turunda 13-14-nji fewral aralygynda jemi 4 duşuşyk geçiriler.
Bu turyň ilkinji oýunlary 20-21-nji fewral aralygynda geçiriljek duşuşyklar bilen tamam bolar.
Taryhynda ilkinji gezek Çempionlar ligasynyň topariçi duşuşyklarynda üstünlik gazanan Türkiýäniň Beşiktaş kluby ilkinji duşuşygyny 20-nji fewralda sişenbe güni garşydaşynyň meýdançasynda Bawariýa Mýunhen komandasy bilen oýnar.
Çärýek finala çykjak komandalar 6-7-nji we 13-14-nji mart aralygynda geçiriljek jogap duşuşyklarynda mälim bolar.
Ählisi Türkiýäniň wagty bilen sagat 22:45-de başlajak oýunlaryň sanawy:
13-nji fewral:
Bazel (Şweýsariýa) – Mançester Siti (Angliýa)
Ýuwentus (Italiýa) - Tottenhem (Angliýa)
14-nji fewral:
Real Madrid (Ispaniýa) - Pari Sen-Žermen (Fransiýa)
Porto (Portugaliýa) - Liwerpul (Angliýa)
20-nji fewral:
Bawariýa Mýunhen (Germaniýa) – Beşiktaş (Türkiýe)
Çelsi (Angliýa) - Barselona (Ispaniýa)
21-nji fewral:
Şahtýor Donetsk (Ukraina) - Roma (Italiýa)
Sewilýa (Ispaniýa) - Mançester Ýunaýted (Angliýa)


text:
TÜRKMENISTANYŇ "HALKBANK" DÖWLET TÄJIRÇILIK BANKY
Internet-banking ulgamynyň häzirki wagtda kämil geljegi bar. Köp banklar müşderileri bilen internet ulgamy arkaly özara baglanyşmaga mümkinçilik berýan ulgamy girizip başladylar. Internet-banking ulgamynda wajyp ahmiýetleri bar:
· Şahsy maglumatlaryň howpsuzlygy
· Çykdaýjy we girdeýjileri seljerilmegi
· Her bir geçirilýän amallaryň SMS üsti bilen habar berilmegi
· Bank tarapyndan 24/7 wagtyň dowamynda başarjaň hünärmenleriň goldaw bermegi (tel: 44-48-37, 44-49-27)
Öýjükli aragatnaşygy, Internet ulgamy üçin tölegleri, şeýle hem plastik kartlardaky we beýleki hasaplardaky serişdeleriň galyndylaryny yzarlamak hem-de Aşgabat şäher telefon ulgamy hyzmatlary üçin tölegleri, berlen karzlaryň, şol sanda ipoteka karzlarynyň esasy bergilerini we göterimlerini, IPTV boýunça tölegleri amala aşyrmak indi ýeňil we adatça bolar. Müşderi login we paroly girizmek bilen öz şahsy kabinetine düşýär. Ol ýerde birnäçe amallary ýerine ýetirip bilýär. Her bir töleg geçiriljek bolanynda kartyň eýesiniň öz bankynda görkezilen mobil telefon belgisine 5 sandan ybarat bolan kod gelýär, şol kod girizilenden soň töleg amal edilýär.
Hormatly "Halkbank" DTB-nyň müşderileri Internet Banking hyzmatyna birikmek üçin A.Nyýazow 154 "Halkbak" DTB-nyň esasy binasyna ýa-da degişli şahamçalara ýüzlenip bilersiňiz. Ýanyňyzda passport (nusgasy) we ykjam el telefonyňyz bolmaly.
Internet-Banking ulgamynda işläp başlamazdan ozal, aşakdaky düwmä basyp, gollanmany ýükläp almagy maslahat berýäris:


text:
GaRa_TmyN
Täze ýol/ hekaýa
TÄZE ÝOL/ Hekaýa.
O:t. O:t... çar tarapyň o:t.
- Nirä? Nirä? Nirä?—bu sözleri haşşyldap, haşşyldap sarnap, eýläk-beýläk urunýardy. Ýene o:t. Belkem iki oduň arasynda galmagyň, tüýs janly görnüşi şudur. Eýýäm endamy gowrulyp başlapdy. Heniz o:da düşenine 1 minudam bolanok. Näme üçin bu ýere düşendigi hakda...
Aramyzda milliard ýyllar...
Aramyzda milliard ýyllar...
Sen-ä menden,
Menem senden,
Juda alys mekanlarda ýaşaýas.
Şol bir söz hakynda,
Hereket hakda
Her birimiz
Özümiziň dogry hasaplap gelýän,
Pikirlermizi
Öňe sürýäs,
Jedelleşýäs... Geňleşýäs...
Düşinşemzok,
Misli bizi...
Bölekler...
Gowy görýän, juda basdaşlarymy,
Çete kakyp geçýän ýoldaşlarymy.
Gaýnatmañ köpigni aýyran ýaly
Aýyrsadym käbir häsiýetlerimi.
***
Möý owadan kerep gurdy bir ýerde,
Oýnatgylar baryp ildi şol derde.
Her gören zynatyñ haýyrly däldir
Ajy iññe derman bolar köp derde.
<...
TÜRKMEN EDEBIÝATYNYŇ TÄZEDEN JANLANYŞY
TÜRKMEN EDEBIÝATYNYŇ TÄZEDEN JANLANYŞY
Salam, hormatly edebiýat muşdagy, mähriban okyjy, geljekki şahyr, geljekki ýazyjy, arasynda ýazyp- pozýan hemem ýazýanlaryny ile görkezmäge çekinýän adam!.. umuman şu mowzugy okap otyran ynsan. Geliň töweregimize göz aýlalyň. Dünýä ösýär. Ynsanlar kämilleşýär. Adamzadyň döredýänleri kämi...
Gözellik
GÖZELLIK
Şeýle tämiz güller bitýär ýazyna,
Şerap içen ýaly göçýär-de kelläň,
Özüňem aňşyrman, çöküp dyzyňa
Ysgaýaň ýolmaga milt edip bilmän.
Şeýle bir gyzlar bar, misli bir hyýal,
Baglara seýl eder şuglasyn saçyp,
Olara kilçerip lak atmaga däl,
Hatda galar...
Terjimeler çemeninden
TERJIMELER ÇEMENINDEN
▶ KÖÇELERIÑ ŞASY WE YKMANDALYKDAN BAGT GÖZLÄN BUKOWSKIDEN AFORIZMLER
- Käte säher bilen ýerimden turamda oýlanýan: besdir indi diýýän, emme ýene şunuñ ýaly özüñi duýan pursatlarymy ýatlap içiñden hümürdeýän...
- Adamlary hiç ýigrenjek bolup duramok, olar diñe gözüme görünmeseler özü...
Syr saklamazlyk
Ymam Muhammet GAZALY
DILIÑ APATLARY
SYR SAKLAMAZLYK
Syry aýan etmek ezýet, zulum, tanyşlaryňa we dostlaryňyň hakyna garşy görkezilen gowşaklyk bolany üçin dinde gadagan edilendir. Pygmberimiz(S.A.W) şeýle diýipdir:
Biri gürriň edýärkä öwrilip töweregine seretse, onuň bu gürriňi, gürriňi diňleýäne amanat...
Bu ýollarda gitmerin men azaşyp...
* * *
Bu ýollarda gitmerin men azaşyp,
Sebäp, bu ýol atalarmyñ ak ýoly.
Gije bolsun,
Gündiz bolsun, ýa öýle
Bu ýol ýagty saçýan nurlardan doly.
Bu ýol - ömrim, kalbymdaky ylhamym,
Bilim guşap, ýeñim çermäp haýdaýan.
Bu ýol - elmydama meniñ ganatym
Şöwir çekip gijelerde g...
Ýüregimi ýuwsana!..
ÝÜREGIMI ÝUWSANA ÝAŞYL KÖÝNEKLI GYZ (Toýdan parçalar) SÖZLENMEDIK SÖZLERIÑ SETIRE SYGDYRYLANLARY
Eje!
Gussalaryñ çañy basypdyr,
Eşiklem deý ýüregimi ýuwsana...
Ýadyñdamy?!
Ýadyñdadyr elbetde.
Çagajykkam
Ne tomsyñ jöwzasyn,
Ne gyşyñ garyn piñiñe-de alman,
Horaşaja külbämiziñ öñinde
(Nädip syganmyza häzirem haýran
Darajykdy, kiçijikdi öýmiz,
Ýaşyl köýnekli gyz...
Gaýnap joşýan toý mekanynyň bir çüňkindäki stollaryň birindäki ýaşyl köýnekli gyz bütin toýuň tersine ýalydy. Köýnekçedigine garamazdan egnindäki keteniniň giňräk gadymy bilen häzirki zaman biçüwi garyp tikilenindenmi nämemi endamy bildirenokdy. Ýüzinde-gözinde geň, täsin ýasama ýylgyrşyň...
Sözlenmedik sözler...
— Robot ýaly ýöreýäñ, bu bolşuñ bilen, adamlaryñ ünsini öziñe çekip, gowy adam bolup bilmersiñ — diýýäñ! Eýsem señ şujagaz sözleñem, robot ýaly pikir edýändigiñi añlatmaýamy?!
* * * * * * *
— Üşäñokmy, daşary doñak... Öýkeniñi arassa howadan doldurasyñ...
ÝAŞYL KÖÝNEKLI GYZ (Toýdan parçalar)
SÖZLENMEDIK SÖZLERIÑ SETIRE SYGDYRYLANLARY


text: Sungatda suratkeşleriň ýolunyň nesilden-nesle geçişini, ösüp ýetişdirilen täze nesliň döredijilik aýratynlyklaryny synlamak peýdalydyr. Baý çeper däpleriň mirasdüşerleri dogrusynda söhbet açylmagy bolsa bu ýa-da başga bir çeperçilik mekdebiň ösüşine, şol bir wagtyň özünde-de onuň ertirki gününe göz aýlamaga mümkinçilik berýär. Türkmenistanyň Döwlet çeperçilik akademiýasynyň sergiler jaýynda 2016-njy ýylyň dekabr aýynyň 10- na açylan “Gujurly ýaşlar” atly sergide çeperçilik akademiýanyň ýolbaşçylary we halypalary diňe käbir ýaş “gujurlaryň” birnäçesiniň eserlerini görkezmegi makul bildiler. Muňa garamazdan, sergi şeýle soraglary öňde goýmakda diýseň ähmiýetlidir: bu günki gün ýaşlaryň haýsy hem bolsa bir bölegini näme gyzyklandyrýar, ony Watanymyzyň sungatynyň nähili çeper däpleri maýyl edýär, ol haýsy täze sözi aýtmaga taýýarlanýar? Hormatly Prezidentimiz Gurbanguly Berdimuhamedow döredijilik işgärleri bilen geçirýän her bir duşuşygynda, Berkarar döwletimiziň bagtyýarlyk döwrüniň medeniýetini hem sungatyny ösdürmek baradaky täze möhüm wezipeleri iňňän professional derejede düşündirýär. Milli Liderimiziň hemaýaty bilen Türkmenistanyň Döwlet çeperçilik akademiýasynda talyplaryň okuw maksatnamalary doly geçmekleri ugrunda wajyp işler alnyp barylýar. Soňky ýyllarda akademiýanyň taryhynda däp bolup gelýän döredijilik sergileriň geçirilişi kämilleşdirilýär. Çeperçilik akademiýanyň rektory Ahatmyrat Nuwwaýewiň belleýşi ýaly: “Biz nusgawy akademiki ulgama esaslanmak bilen, onuň talap edýän realistik düzgünleriniň doly öwrenilmegini üpjün etmäge çalyşýarys”. Soňky ýyllarda bu işiň oňyn netijeleri bermegi üçin akademiýanyň iň bir zehinli ýaşlaryndan toparlar düzüldi, olaryň janly şekillendirmek başarnyklarynyň erkin ýüze çykarylmagy üçin şertler döredildi. 2013-nji ýylda ýola goýlan “Ýörite” toparyň we 2015-nji ýylda döredilen “Gujurly ýaşlar” toparyň mynasyp agzasy bolmak ugrunda akademiýanyň talyplaryna okuw jaýynda geçirilýän döredijilik sergileriň her birine taýýarlykly gelmeklik tabşyryldy. Ähli güýç-gaýratlaryny jemläp, birnäçe ýyllaryň dowamynda yzygiderli sergilere gatnaşyp, özboluşly eserleri bilen saýlanan talyplar bolsa bu toparlaryň mynasyp agzalygyna kabul edildi. Bir ýyl mundan ozal “Gujurly ýaşlar” ady bilen meýilleşdirilen sergide täsirli iş görkezmek üçin talyplar halypalaryň ýolbaşçylygynda yhlas bilen irginsiz zähmet çekdiler. Olar turuwbaşdan häzirki döwrüň täze garaýyşlaryny, batyrgaý pikirlerini ýüze çykarmak üçin türkmeniň içki dünýäsini, milli häsiýetini, kalbynyň inçe duýgularyny şekiller arkaly açmaga çalyşdylar. “Gujurly ýaşlar” sergisinde akademiýanyň ähli kafedralarynyň jemi 100-den gowrak talyplarynyň hünärine laýyklykda döreden işleri görkezildi. Zehinli talyplary “Gorkut Ata”, “Görogly” ýaly folklor eserimizde halkymyzyň mertligi, Watan üçin jan bermäge kaýyllygy, gerek ýerinde arkaly we geçirimli bolmagy başarýanlygy, başga-da köp asylly häsiýetleri gyzyklandyryp (Zakirjan Babaýewiň, Myratmergen Kuliýewiň Göroglynyň keşbine bagyşlan nakgaş eseri, Patdyk Patdykowyň “Görogly” heýkeli, Maksat Hudaýberdiýewiň “Gorkut Ata”, Muhammet Gubyýewiň “Gökdepe galasyna” bagyşlan nakgaş eserleri, Maksat Nurmetowyň “Gorkut Ata” atly heýkeli), beýik şahsyýetlerimiziň keşpleri ( Serdar Agaýewiň “Döwletmämmet Azady bilen ýaş Magtymguly” atly heýkeli, Agaýusup Çohowyň “Omar Haýýam, Soltan Sanjar” atly, Begmyrat Akynowyň “Alp Arslan” atly heýkelleri), taryhy ýadygärliklerimiziň şekilleri (Süleýman Hojageldiýewiň “Soltan Sanjaryň mawzoleýiniň”, Röwşen Hallyýewiň “Muhammet ibn Zeýdiň mawzoleýiniň” we b. binagärlik taslamalary ”) özüne çekýär. Olar türkmeni äleme tanadan bedewlerimizdir medeni mirasymyzy wasp edýärler (Baky Sytdyhowyň “Nusaýyň ganatly bedewleri” atly, Söhbet Garryýewiň, Aly Sytdyhhowyň, Hanmyrat Hanowyň, Rahat Garajaýewiň türkmen bedewlerine bagyşlanan nakgaş eserleri, Rüstem Kurbanowyň “Bedew biziň buýsanjymyz” atly grafika işi ). Şeýle-de ýaşlarymyzyň eserlerinde häzirki döwrümizde gazanylan üstünlikler, biziň şäherlerimiziň batly gadam bilen ösdürilýän gurluşygy we abadanlaşdyrylyşy (Yhlas Allanazarowyň “Şäher gurluşygy”, Gunça Ataýewanyň “Türkmen howa ýollary”, Merjen Hojagulyýewanyň, Ogulsadap Hojalyýewanyň “Ak şäher” atly nakgaş eserleri, Döwletgeldi Gurbanowyň “Gurluşykçylar” atly grafikasy, Ogulşirin Rejepowanyň “Ak şäherim Aşgabat” atly dizaýn işi ), ýurdumyzyň gülläp ösmegine egsilmez goşant goşýan zähmetkeşlerimiziň, medeniýet işgärleriniň keşbi (Ogulsenem Gelenowanyň “Zähmet”, Merjen Çaryýewanyň “Pagtaçy gelin-gyzlar”, Merdan Abdyrahmanowyň, Kerim Berdiýewiň “Gazçylar”, Şagylyç Ataýewiň, Batyr Sultanowyň “Nebitçiler” atly nakgaş eserleri), bagtyýar diýarymyzyň gözel keşbi hem-de toý-baýramlary mynasyp orunlaryny tapýar (Gurban Babatäjewiň “Türkmen sährasy”, Laçyn Baýlyýewanyň “Oba durmuşy”, Toýly Çopanowyň “Nowruz”, Hijran Umarowanyň “Köýten dag”, Amandursun Çüriýewanyň “Garaşsyzlyk baýramy”, Zöhre Sähedowanyň “Sport” we başga nakgaş eserleri, amaly-haşam sungaty kafedrasynyň talyplarynyň haly, zergärçilik we keramika önümleri, dizaýn kafedrasynyň talyplarynyň işleri). Bu günki sergide görkezilen uly göwrümli, çuň mazmunly, kämil derejede ýerine ýetirilen işler zehinli talyplarymyzyň we olaryň işlerine ýolbaşçylyk eden halypalarymyzyň yhlasynyň myradyny äşgär edýär. Hormatly Prezidentimiziň penasynda bilim alýan suratkeşlerimiziň ýaş nesliniň gujur-gaýraty Bagtyýarlyk döwrüniň şekillendiriş sungatynyň ösmegine uly itergidir. Geljekde ýaşlarymyzyň bedew batly gadamynyň pederlerimiziň çeper garaýşyna mynasyp äheňde älemi ýaňlandyryp, sungatymyzyň täze taraplaryny aýan etjekdigine berk ynanýarys. A. Baýlyýewa, Türkmenistanyň Döwlet çeperçilik akademiýasynyň mugallymy Türkmenistanyň Döwlet çeperçilik akademiýasynda bilim bermek diýseň özboluşly jogapkärçiligi talap edýär. Häzirki döwürde diňe bir surat çekmegi başarýan däl, eýsem döredijilikli pikirlenip bilýän, nusgawy akademizmiň realistiki esaslaryny özleşdiren hünärmenleri ýetişdirmek, has takygy, hakyky suratkeşleri kemala getirmek halypalaryň baş wezipesidir. Muňa laýyklykda şu ýylyň başynda mugallymlaryň ýolbaşçylygynda zehinli talyplaryň okuw sapaklarynda berilýän ýumuşlardan daşary, özleriniň zehin baýlyklaryny ýüze çykarmaklary üçin aýratyn özboluşly eseri döretmekleri maslahat berildi. Akademiýanyň talyplarynyň ýüzden gowragynyň bu teklibe seslenip, ähli güýçlerini jemläp, kämil eseri döretmek ugrunda işläp başlamaklary “Gujurly ýaşlar” toparynyň düzülmegine getirdi. Akademiýamyzyň gujurly ýaşlaryndan düzülen toparyň sergiler jaýymyzda geçirýän ilkinji sergisi biz üçin zehinli talyplarymyzyň aýratyn ukyplaryna göz ýetirmäge mümkinçilik berýän uly wakadyr. Bu serginiň mysalynda çeperçilik akademiýasynda bilim bermegiň usulyýeti, ýagny ýönekeýlikden kem-kemden çylşyrymlylyga geçmek, şekillendiriş sungatyň esasy hökmünde realistiki usulda çekmegi özleşdirmek, adamy çuňňur öwrenmeklik, naturany uzak wagtlaýyn düýpli özleşdirmek we şekili işiň manysyna laýyklykda seljermek ýaly esasy usullary we düzgünleri aýdyň görkezildi. Hormatly Prezidentimiz Gurbanguly Berdimuhamedowyň ýolbaşçylygynda batly gadam bilen ösýän diýarymyzyň taryhynyň, medeni mirasynyň, bu günki bagtyýar döwrüniň talyplarymyzyň eserlerinde wasp edilmegi ýaşlaryň döwre bap garaýyşlaryny ýüze çykaryp, olaryň geljekde biziň sungatymyzy ösdürjekdiklerine berk ynam döredýär. A. Nuwwaýew, Türkmenistanyň medeniýeti öwreniş ylymlarynyň kandidaty


text:
Owganystanyň serhetýaka welaýatlarynyň, şol sanda demirgazyk böleginiň ýaşaýjylary regiondaky söweşler zerarly öz öýlerini köpçülikleýin terk edýärler.
Gunduz welaýatynyň diňe Kalaýzal etrabynda 86 obany "Talyban" topary basyp alypdyr. Bu barada Azatlyk Radiosyna ýerli geňeşiniň deputaty Seýit Esedulla Sadat 17-nji maýda habar berdi.
Читайте также на русском
Söweşijileriň Gunduzda we beýleki serhetýaka regionlarda aprel aýynyň ortalaryndan bäri alyp barýan söweşleri zerarly tutuş obalaryň ýaşaýjylary, şol sanda türkmenler öz öýlerini terk edip bosguna öwrüldi.
Azatlygyň Owganystandaky habarçysy Şamerdanguly Myrady olaryň köpüsiniň örän agyr ýagdaýda we kömege mätäç halda galýandygyny, hökümet güýçleriniň olaryň howpsuzlygyny hem azyk üpjünçiligini berjaý edip bilmeýändigini habar berdi.
Soňky hepdelerde Demirgazyk Owganystanyň Türkmenistan bilen serhetdeş Farýap we Jowuzjan welaýatlarynda hökümet güýçleriniň we ýaragly toparlaryň arasyndaky güýçli çaknyşyklaryň bolandygy habar berlipdi.
Howpsuzlyk şertleriniň ýaramazlaşmagy zerarly, Farýap welaýatynyň Türkmenistan bilen serhedindäki Döwletabat etrabynyň Guraýyş we Çarşaňy atly türkmen obalarynyň ýaşaýjylary öz öýlerini terk edip, gaçyp çykdy.
12-nji maýda ýüzlerçe maşgala goňşy Jowuzjan welaýatynyň Guraýyş atly obasynyň daşynda ýerleşdi, olar ýaşamak üçin hiç bir şertsiz ýagdaýda galýar. Onlarça çagaly aýal maşga regionyň paýtagty Şybyrgan şäherine aşmagy başardy.
Mundan öň, maý aýynyň başynda Gunduz we Jowuzjan welaýatlarynyň onlarça obasyndan müňlerçe adam, şol sanda etniki türkmenler ýaragly söweşler zerarly öz oturan ýerlerinden göçmäge mejbur boldular.
Azatlyk Radiosynyň Owganystandaky habarçysy Şamerdanguly Myradynyň sözlerine görä, "Talybanyň" we beýleki toparlaryň basyp alan giňişliklerinden gaçyp çykan we bosguna öwrülen adamlaryň takyk sanyny hökümet hem bilmeýär. Emma çaklamalara görä, diňe bir Daşdahowdan atly ýerde müňlerçe adam jemlendi.
'Muňa lager hem diýip bolmaýar. Adamlar açyk meýdanda ýerleşdi. Olarda ne iýmit, ne geýim, ne-de ýaşamaga ýer bar. Olardan näçesiniň açlykdan we keselçilikden ýogalýandygy belli däl. Howpsuzlyk sebäplerinden hökümet we halkara guramalary, şol sanda 'Gyzyl haj' guramasy olara ýardam ýetirip bilmeýärler" diýip, Şamerdanguly Myrady aýtdy.
Onuň sözlerine görä, ýerli ilat, şol sanda etnik türkmenler çörek we beýleki azyk önümlerini meýletin ýygnap, Daşdahowdandaky bosgunlara eltip berýärler.
Aprel aýynyň başynda "Talyban" topary öz söweşleriniň täze möwsümine başlandygyny yglan etdi. Şu ýyl bu ýaragly topar öz hüjümlerini "Handek" ady bilen amala aşyrýar.
Owganystanyň Gunduz, Jowuzjan, Farýap we Balh welaýatlarynda jemi 34 etrapda etniki türkmenleri köpçülik bolup ýaşaýarlar. Owganystanda ýaşaýan türkmenleriň takyk sany barada maglumat ýok, emma ýurtdaky türkmen diasporasy türkmenleriň sanynyň 3.5-4 million aralygynda bolmagyny çak edýär.
Farýap welaýatynyň 9 etraby, Jowuzjanyň 3 we Balhyň 1 etraby Türkmenistan bilen gönüden-göni serhetleşýär.
Türkmenistanyň Owganystan bilen 800 kilometrden gowrak umumy serhedi bar.


text:
Türkmenistan bilen Azerbaýjanyň arasyndaky haryt dolanyşygy barha ýokarlanar. Trend agentliginiň habar berşi ýaly, bu barada Türkmenistanyň Azerbaýjandaky ilçisi Mekan Işankulyýew Bakuda brifingde belläp geçdi.
«Azerbaýjan we Türkmenistan strategik hyzmatdaşlar bolup durýarlar. Bu, elbetde, biziň ýurtlarymyzy, halklarymyzy umumy medeniýetiň, umumy däpleriň taryhy taýdan baglanyşdyrýanlygy üçindir» - diýip M.Işankulyýew belledi.
Ilçiniň aýtmagyna görä, iki ýurduň hyzmatdaşlyk etmegi üçin geografik nukdaýnazardan amatly ýerleşmeklik möhüm wezipä eýedir.
«Biziň ýurtlarymyzyň arasyndaky haryt dolanyşygy barha artar. Muňa köp dürli ulgamlardaky, şol sanda energetika we ulag-aragatnaşyk ulgamlaryndaky bilelikdäki taslamalar ýardam edýär.
Iki ýurduň ykdysady gatnaşyklary babatda aýtmak bilen, ilçi Türkmenistanyň Prezidenti Gurbanguly Berdimuhamedowyň 8-9-njy awgustda Azerbaýjana bolan saparynyň möhüm ähmiýetini belledi.
«Saparyň çäklerinde ýokary derejede we giňeldilen düzümde gepleşikler geçirildi, 14 sany resminama gol çekildi. Olaryň aglabasy söwda-ykdysady gatnaşyklar bilen baglanyşyklydyr» diýip Mekan Işankulyýew aýtdy. Şeýle hem ol bu babatda iki ýurduň çäklendirilmedik mümkinçiliklerini hem-de Azerbaýjan bilen Türkmenistanyň hyzmatdaşlygy giňeltmäge taýýardygyny nygtady.
Türkmenistanyň Azerbaýjandaky ilçihanasyndaky brifing BMG-niň Baş Assambleýasy tarapyndan 12-nji dekabryň Halkara Bitaraplyk güni diýlip yglan edilmegine bagyşlanyp geçirildi. Brifinge Türkmenistanyň Azerbaýjandaky ilçisi Mekan Işankulyýew, şeýle hem Türkmenistanyň konsuly Batyr Rejepow, gatnaşdy.


text:
Özbegistan TOPH proýektiniň operatory bolup biler diýip, “Özbeknebitgaz” kompaniýasynyň başlygy Alişer Sultanowyň 14-nji iýunda aýdandygy media maglumatlarynda habar berilýär.
“Türkmen tarapyndan TOPH-a goşulmak hakynda teklip edildi” diýip, Kommersant.uz Sultanowy sitirleýär.
Türkmenistandan tebigy gazy Owganystanyň üstünden Pakistana we Hindistana akdyrmak boýunça gaz geçirijini gurmak barada dört ýurduň arasynda 2015-nji ýylda gol goýlan ylalaşyga görä, umumy uzynlygy 1814 kilometrlik gazgeçiriji arkaly ýylda 33 milliard kubometr gaz akdyrylar.
“Biziň bu proýektde operator bolmagymyz gaty ähtimal. Biziň türkmen kärdeşlerimiz ertir tutuş giňişlikde işi guramalaşdyryp biljek operatory saýlamak boýunça konkurs geçirýärler” diýlip, Sultanow sitirlenýär.
Soňky aýlarda döwlet we pudakara derejesinde özara gepleşiklerini ýygjamladan Türkmenistanyň we Özbegstanyň prezidentleriniň 20-nji maýda Awazada geçiren gepleşiklerinde beýleki meseleleriň arasynda TOPH proýekti hem ara alnyp maslahat edilipdi.


text:
Geçen hepde Parižde bäş adamy pyçaklandygy aýdylandan soň, polisiýa tarapyndan atylyp öldürilen Hamzat Azimowyň ene-atasy iki gün tussaglykda saklanandan soň azatlyga goýberildi diýip, fransuz resmileri aýtdy.
15-nji maýda giçlik sud resmisi “häzirki tapgyrda 20 ýaşyndaky Azimowyň ejesi bilen kakasyny aýyplaýjy elementleriň ýoklugy” sebäpli, olaryň goýberilendigini aýtdy. Fransuz raýatlygyny alan Azimow Çeçenistanda doglandyr.
Fransuz resmileri Azimowyň ejesiniň we kakasynyň şahsyýetini köpçülige mälim etmediler.
Azimow 12-nji maýdaky hüjümde bir adamy öldürmekde we başga-da dört sanysyny ýaralamakda aýyplanypdy. Bu hüjümiň jogapkärçiligini “Yslam döwleti” topary öz üstüne aldy.
Resmileriň aýtmagyna görä, şübheliniň dosty 20 ýaşynda asly çeçenistanly Abdul Hakim A. henizem tussaglykda saklanýar.


text:
Aşgabadyň “Parahat” etrapçalarynyň ýaşaýjylaryndan kwartiralarynda aňry gitse 2018-nji ýylyň 1-nji iýunyna çenli ikinji suw ölçeýji abzalyny oturtmak talap edilýär. Bu barada Azatlygyň habarçylary maglumat berýär.
Mundan ozal, has takygy geçen ýylyň ikinji ýarymyndan başlap häkimiýetleriň ýaşaýjylardan öýlerine suw ölçeýji oturtmak barada edýän talaplary güýjedi, diýip ençeme paýtagtly Azatlygyň habarçylary bilen gürrüňdeşlikde aýdýarlar.
Aşgabatda ýaşaýan ýazyjy we synçy Amanmyrat Bugaýew agzalýan habarlary tassyklap, häkimiýetleriň täze girizýän düzgün-talaplary barada has giňişleýin maglumat berdi. Onuň sözlerine görä, “Parahat” etrapçalaryndaky kwartiralaryň aşhanalaryna bir suw liniýasy, olaryň hajathana we hammamlaryna ikinji suw liniýasy çekilen; ynha, mundan ozal oturdylan suw ölçeýji gurallar birinji liniýa arkaly gelýän suwuň mukdaryny ölçemek üçin goýlupdyr. Häkimiýetler indi kwartiralara ikinji liniýa arkaly gelýän suw üçin hem ölçeýji oturdylmagyny talap edýärler:
“Ýaşaýyş jaýlary dolandyryş uprawleniýeleriniň işgärleri öýme-öý aýlanyp, ýa-da käbir ulurak [köp gatly jaýlaryň] girelgelerine bildiriş ýelmäp, 1-nji iýuna çenli ikinji liniýa boýunça, ýagny hajathana we hammama gelýän suw liniýasy üçin-de özbaşyna suw ölçeýji gurallaryň oturdylmalydygyny duýdurdylar. Eger-de 1-nji iýuna çenli şony oturtmasalar onda raýatlara birbada jerime salynjakdygyny, gerek bolsa şoňa barýan suw liniýasynyň kesiljekdigini dilden görkezme berdiler” diýip, aşgabatly synçy Bugaýew aýtdy.
Ol kwartiralarda suw ölçeýji enjamlaryň ikinjisini oturtmagyň hysyrdysynyň köpdügini; bu talabyň ýerli ilatyň gymmatly wagtyny alýandygyny, şol bir wagtyň özünde adamlaryň goşmaça çykdajy etmäge mejbur bolýandygyny, galyberse-de suw ölçeýji abzallary oturtmak üçin zerur bolan resminamalary taýýarlamagyň kynçylyklydygyny gürrüň berdi.
“Suw ölçeýji gurallaryny öň 120 manada satyn alyp bolan bolsa, häzir onuň bahasy tas 350-400 manat aralygynda. Onuň daşyndan şony hasaba aldyrmak üçinem öňki ýaly “dom uprawleniýe” baranyň ýeterlik däl, bir topar ýere barmaly. Ýörite möhür goýdurmaly, dogurdanam öň ulanylmadyk täze diýip, ol ýerden resmi güwänama almaly. Çykdajy üstüne çykdajy” diýip, Bugaýew belledi.
Ol gürrüňdeşlikde, suw ölçeýji gurallary oturtmak üçin ussalara tölenýän tölegiň möçberiniň öňküliginde, ýagny 50 manatlygynda saklanyp galandygyny, ýöne ussalaryň goşmaça el hakyny soraýandygyny sözüniň üstüne goşdy.
“Ussalaram gapdalyndan el serýärler, “meniň özüme näme [tölejek], sen 50 manady döwlete töleýäň” diýip, şunluk bilen ýitirýän wagtyň orta hasap bilen 4-5 güne çykýar, 2017-nji ýylyň ikinji ýarymynda orta hasap bilen 200 manada düzelen abzaly oturtmagyň bahasy 600 manatdan aňry geçýär” diýip, paýtagtly synçy gürrüň berdi.
Söhbetdeşligiň dowamynda Türkmenistanda agyz suwunyň tölegli edilmegi barada goşmaça takyk sanlar bilen maglumat beren ýerli synçy 2015-nji ýylyň 1-nji fewralynda prezidentiň karary bilen adam başyna 250 litr suwdan artyk ulanylan suwuň tölegli edilendigini, kararyň derhal 20-nji fewralda güýje girendigini, şol kararyň esasynda tölegleriň 2016-njy ýyldan başlap ýygnalandygyny, ýöne 2017-nji ýylda ýeňillikleriň doly ýatyrylmagy bilen ölçeýji gurallary oturtmak boýunça edilýän talaplaryň has-da güýjändigini gürrüň berdi.
Türkmenistanyň ilaty üçin niýetlenen sosial ýeňillikler, ýagny mugt gaz, suw we elektrik togy 1993-nji ýylda ýurduň öňki prezidenti Saparmyrat Nyýazow tarapyndan girizilipdi we onuň 2030-njy ýyla çenli saklanmagy kanun tarapyndan berkidilipdi.
Ýurduň häzirki ýolbaşçysy G. Berdimuhamedow bu sosial ýeňillikler sistemasynyň “doly derejede netijesiz” bolandygy aýdyp, 2017-nji ýylyň noýabr aýynda ilatyň mugt gaz, suw we elektrik togy bilen üpjün edilmegini doly ýatyrdy.
“Ýeňillikler uçdantutma her birine däl, diňe sosial kömege hakykatdanam mätäçlere berilmeli” diýip, milli media serişdeleri geçen ýylyň tomsunda prezident Berdimuhamedowy sitirledi.
Gaz, suw we elektrik togunyň mugtçulygynyň ýatyrylmagyndan soň, häkimiýet wekilleri ýaşaýyş jaýlara aýlanyp, ölçeýji gurallary oturtmak talabyny güýçlendirdiler.


text:
salam agzalar!
şu wagt taze pikirlenip başladym maşyn söwdasy hakynda, Egerde US'den maşyn getirtjek bolsam Türkiya dengiz üstü bilen naçe gelip gowşarka, türkiye'daki vergi dalde US'den daşary çykarmak üçin tax yagny salgyt barmyka? dengiz üçin yol krey naçeka? US'de 1998 towerek bmw we mercedes ongatja maşynlary( yagny turkmenistanda 5500-6000 dollar arasynda münülyan maşynlar) ol yerdaki bahasy naçeka, şu iş bilen gyzyklanyan ya-da şeyle iş etyan oglanlar agza dal hem bolsa maslahatlaşmak üçin e-mail adresini berip bilersingizmi?


text:
Teswirlemeler
Türkmenistanyň ýangyç-energetika toplumynyň ösüşiniň innowasion ýoly
Bellenilen döwürde işjeň maýa goýum syýasatynyň geçiriljekdigi, hereket edýän taslamalary, şeýle hem täze, şol sanda halkara we sebit ähmiýetli taslamalary maliýeleşdirmegiň dowam etdiriljekdigi nygtaldy.
2017-nji ýylyň oktýabry: daşary syýasat başlangyçlarynyň ugry bilen
Russiýa Federasiýasynyň Türkmenistandaky Medeniýet günleri oktýabr aýynyň başynyň köpöwüşginli wakasy boldy. Bu çäre iki ýurduň Medeniýet ministrlikleri tarapyndan guraldy, onuň çäklerinde Igor Moiseýew adyndaky Döwlet akademiki halk tans toparynyň, konserti, “Demirgazyk Russiýanyň tebigaty” diýen fotosergi guraldy. Häzirki zaman çeper filmleriniň görkezilişleri, türkmen paýtagtynyň tans toparlary üçin ussatlyk sapaklary geçirildi. Russiýa Federasiýasynyň Prezidenti Wladimir Putiniň ýurdumyza resmi saparyna gabatlanyp geçirilen bu Medeniýet günleri iki dostlukly döwletiň medeni-ynsanperwer ulgamyndaky ...
2017-nji ýylyň sentýabry: milli Liderimiziň daşary syýasat başlangyçlary durmuşa geçirilýär
Türkmen paýtagtynda ilkinji gezek guralan şunuň ýaly ýokary derejeli bäsleşikler ýurdumyzyň halkara giňişligindäki abraýyny has-da belende göterdi. “Aşgabat 2017” oýunlarynyň görlüp-eşidilmedik üstünliklere beslenmegi, hakykatdan-da, taryhy ähmiýetli waka bolup, hormatly Prezidentimiziň döwlet ösüş hem-de daşary syýasat strategiýasynyň milli bähbitleriň we ählumumy durnukly ösüşiň ileri tutulýan ugurlarynyň sazlaşykly deňagramlylygynyň nusgasy bolup durýandygyny nobatdaky gezek aýdyň görkezdi.
Dünýäniň köpçülikleýin habar beriş serişdeleri: “Aşgabat 2017” – Aziýa oýunlarynyň iň gowusy!
Paýtagtymyzyň Olimpiýa şäherçesiniň meýdançalarynda geçirilen sport ýaryşlaryny dünýäniň 82 döwletinden žurnalistleriň 500-den gowragy beýan etdiler. Milli we halkara teleýaýlymlarynyň, sport neşirleriniň habarçylary we suratçylary, meşhur gazetleriň we žurnallaryň synçylary işlediler. “Aşgabat 2017” oýunlarynyň açylyş we ýapylyş dabaralarynyň göni ýaýlymda görkezilmegi, onuň has aýdyň pursatlaryny Facebook, Youtube, Google, “Odnoklassniki”, “ Yandex”, “Wikipedia” ýaly goşundylar “Möhüm täzelikler” we “Hepdelik synlar” diýen mowzuklar astynda ...
Daşary ýurt köpçülikleýin habar beriş serişdeleri Aşgabat Aziadasynyň açylyş dabarasynyň şowhunyna ýokary baha berýärler
Şu ýerde bu mowzukdaky köpsanly makalalaryň, owadan fotosuratlaryň, wideo reportažlaryň awtorlarynyň, Diýarymyzyň we daşary ýurtlaryň habar beriş serişdeleriniň habarçylarynyň birnäçe ýyllaryň dowamynda bu iri sport ýaryşlaryna taýýarlygyň barşyny jikme-jik beýan edendiklerini, häzirki wagtda bolsa “Aşgabat 2017”-niň oýunlary boýunça ähli täzelikleri üns bilen yzarlaýandyklaryny belläp geçmek gerek.
«Aşgabat 2017» oýunlarynyň başlanmagyna 10 gün galmagy mynasybetli dabaralar
Hormatly Prezidentimiz Gurbanguly Berdimuhamedowyň ýolbaşçylygynda “Aşgabat 2017” oýunlaryna taýýarlyk görmek boýunça geçirilýän giň möçberli çäreler diňe bir ýerli däl, eýsem, daşary ýurtlaryň abraýly köpçülikleýin habar beriş serişdelerinde giň seslenme döredýär. Myhmanlaryň we türgenleriň müňlerçesini kabul etmek üçin türkmen paýtagtynyň merkezinde ýörite gurlan, sebitde deňi-taýy bolmadyk Olimpiýa şäherjigi daşary ýurtlaryň habar beriş serişdeleriniň ýokary bahasyna mynasyp boldy.
BMG-niň Baş Assambleýasynyň 72-nji mejlisi: Türkmenistanyň döredijilikli gün tertibi
Türkmen diplomatiýasynyň tapawutly häsiýetine öwrülen şeýle derejedäki açyklyk, dünýäniň häzirki ösüşiniň derwaýys meselelerini bilelikde çözmäge taýýarlyk halkara bileleşiginde ýokary baha mynasyp bolýar, Milletler Bileleşiginiň jogapkär agzasy hökmünde bitarap döwletimiziň abraýynyň yzygiderli artýandygyna şaýatlyk edýär.
Türkmen dokmasynyň bäsdeşlige ukyplylygy – ýokary hil we ekologiýa derejesi
Şeýlelikde, Türkmenistanyň ykdysadyýetini diwersifikasiýa ýoly bilen ösdürmek hem-de toplumlaýyn döwrebaplaşdyrmak boýunça giň möçberli strategiýada dokma toplumy esasy orunlaryň birini eýeleýär. Ol kuwwaty önümçilik düzümine hem-de uly çig mal binýadyna eýedir.
Nebitgaz senagaty – milli ykdysadyýetimiziň möhüm pudaklarynyň biridir
Muňa Türkmenistan-Hytaý halkara gaz geçirijisi aýdyň subutnamadyr, onda Ýewraziýa yklymynyň halklaryny müňýyllyklaryň dowamynda baglanyşdyran Beýik Ýüpek ýoluny gaýtadan dikeltmek taglymlary öz beýanyny tapdy. Döwletara ylalaşyklaryna laýyklykda, ýakyn geljekde türkmen gazynyň HHR-e iberilýän möçberleri 65 milliard kubmetre ýetiriler. Bu iri energetika desgasynyň dördünji şahasyny gurmagyň taslamasy ýokary depginlerde işlenip taýýarlanylýar.
“Gurluşyk senagatynyň kuwwaty türkmen ykdysadyýetiniň ösüşiniň aýdyň görkezijisidir”
Ministrler Kabinetiniň ýurdumyzyň ykdysadyýetiniň şu ýylyň birinji ýarymynda ösüşiniň jemlerine bagyşlanyp 7-nji iýulda geçirilen giňişleýin mejlisinde milli Liderimiz senagat syýasaty ulgamynda öňde duran wezipeler barada aýdyp, daşary ýurtlardan getirilýän harytlaryň ornuny tutýan önümleriň öndürilişini, eksport ugurly harytlarynyň möçberlerini artdyrmagy, bilelikdäki senagat kärhanalaryny döretmegi esasy wezipeleriň hatarynda görkezdi.


text:
Nowcha90
SANDYGYÑ SYRY..... (bolanwaka 2-nji bölüm )
..Ähli oba Serwi yaly gelnim bolsun diyip aram-aram gurrunini ederdi....
Yone yyllar oz tagmasyny basyp gechibersede 8 - yyllap perzende garashmaly edipdi.
Dogrusy Serwi Kerimden oynam yash 3 - yaş uludy...
Hem durmusha chykandada 27 yaşyndady.....
Ejesidir, kakasynyn igenjine chydaman chykypdy....
...
SANDYGYÑ SYRY. (bolanwaka 1-nji bölüm )
Serwi haydaşlap ýörşüne yadanyny,ajyganyny bilman myhmanlary garşy alyp,gaydyp baryanlary ugradyp yorshune,arasynda ylgaşlap yoren yüwürjülerine hem:
-Amanjan adamlara gowuja esewan bolawerin,ozi hem ertir geler nesip bolsa howa gowy bolmanson uchup bilmandirda..Tuys nesibesi yok ekenda..ay sagaman gelse bolyala.-diyip owadan gozlerini gyrpy...
Nikadan soň aýrylyşmaklaryna näme sebäp bolup biler (bolan waka)
Toýly her zat etdi, ýöne Sadapdan el çekmedi. Ol Sadaby ilkinji görende bar gyz bir ýanady, Sadabyň ýeke özi hem bir ýana gözüne görünýärdi
Ilkinji soýgi sözini aýdanda Sadap hem Toýlynyň sözini ýykmady we uzak pikirlenmän bolýa, bolýa edişildi
Aradan uzak wagt geçmän hem Toýly ejesine Sadap barada aýtdy
Ejesi bolsa...
Söýgüniň güýji (bolan waka)
Akmaraldyr Muhammet Aşgabatda bile okap, ýokary bilim aldylar. Ýokary mekdebi tamamlansoň, hersi bir mekdepde işe başlady. Göräýmäge, olaryň ýaşlyk arzuwlary hasyl bolup, durmuşda kem zady ýokdy. Muhammet göwnaçyk, sada, sypaýy, tüýs kärine berlen oglan. Akmaralda-da türkmen gyzyna mahsus bolan ähli häsiýetler jemlenen. Duysimde bir Akja kebelek gordim. Nurjemal obada arçynlykda iśleyardi. Onuñ dòrt gyzy bir ogly bardy .Uly gyzyn durmuśa çykarypdy iki sanjak agtygy hem bardy. Aýgùl baśinji synpy yañy dynyp kanikula çykypdy. Näzli orta mekdebi tamamlap tikinçilik sehde tölegli tikin çatyn işlerni we komputer maşynda ýaka etmäni öwrendi Şol bir ýerde, şol bir eşikde düşen ýüzlerçe suratynyň içinden birini saýlap, joram instagram hasabyna goýdy. Seretdim. Gözlerime ynanman ýene bir gezek seretdim. Uzaldylan kirpikler, bezelen gözler, boýalan dodaklar, tolkun atdyrylan saçlar, bedeniniň egri ýerlerini mazaly ýüze çykaryp duran eşikler joramy düýpgöter başga gyz edip şekillendirýärdi... Ertir.com-a dogrydanda gaty öwrenşipdiris,agyr degdi hemme agza, Bu gün snenimden bir hili ozum duydym, dumewlejek yaly jogap alyp öye gaytdym ,oye geldim,icim gysdy,tema acmagy yuregime duwdum.Bu bir yone oylanma,men shahyr dal,yazyjy dal,shonyn ucin bashardygymdan yazdym. Dasharda calaja shemaldy,yone sowuk daldi.Koceden hayal adimler bilen oglan bilen gyz yorap baryady.Birdenem,olar bir oyun gabadyna yetip sa... Ilkinji uniwersitetiniñ gapysyndan àtlàmde rus dilini hiç hili diyen yaly bilemokdym. Oraza aýynda her ýyl, Piträni iki manatdan jan başyna berilýar Joram bilen işe pyýadalap barýardyk. Biziň ýol ugrumyzda söwda bazary bardy. Şo taýda gurajykda bir ýaşuly adam ýoldan geçenlerden pul sorap köçede otyrdy. Tozýar, tozsun gynanamok köwşüme, Enemleriñ goñşusy Bibi gelneje ejemiñ iñ ýakyn jorasy. Indi men yekedim. Name etjegim bilman diñe aglayardym. Kelebiñ ujyny ýitirdim.
Gözel ilki günler internete girende onyň içine düşünmän kän gezdi.
Şahsyda gelýan hatlaryň hiçisine hem jogap berenokdy we onyň nädip ýazylýanyn hem düşünenokdy
Bu gün Gözel işlerin ir edip boldyda eline telefonyny alyp, bir çaşga kofeýani hem aldyda daşarda duran sallanjaga, arkasyna han ýassyk goýyp gowy ornaşdy.
Ody òzuñe bas, òtmese keseka (bolan waka)
Akmaraldyr Muhammet Aşgabatda bile okap, ýokary bilim aldylar. Ýokary mekdebi tamamlansoň, hersi bir mekdepde işe başlady. Göräýmäge, olaryň ýaşlyk arzuwlary hasyl bolup, durmuşda kem zady ýokdy. Muhammet göwnaçyk, sada, sypaýy, tüýs kärine berlen oglan. Akmaralda-da türkmen gyzyna mahsus bolan ähli häsiýetler jemlenen.
Olary...
Nowça òzuñe bas, òtmese keseka (bolan waka)
Olaryň durmuş...
Äýnek, aýna, çüý hem açar…
Halamaýan zadym işden ýadaw geleňsoň nahar-çaý içip, ýassyga ýaplanyp, uzanyp, içiňi hümledip, dynç almagyň ýerine öýüň bolgusyz ownuk-uşak işine dümtünmek. Ýöne etjek alajyň ýok, gyşyň başynda üç-dort gün bäri bizar eden, “diňmejekmikä?” diýdirýän sowuk ýagyşdan beter iňirdi başlamanka penjiräniň döwlen aýnasyny salmaly. Üstesine bir bölek...
Kebeleeek (oýlanma haýyş boýunça)
Ol kebelegin juda owadan ganatlary bardy...
Ol kebelek seyyyle uytgesikdi!
Ol elbetde men ucin jandar yone ol men durmusymda ullakan orun tutdy!
Bu durmusda kimdir birini soyen dek ony haladym!
Ol kebelek yer yuzindaki islendik adamyn yerini tutup biljek derejede men durmusym...
Maşgalaň dargamagyna sebap bolan jaň (bolan waka)
Ol gelin bolyp dushenden bari onuñ erbetlik tarapdan ady çykmady .Her kim olaryñ maśgalasyna guwanyardy.
Yoldashy Śatlyk bolsa kän beyle dàldi. Onuñ śàherde bir ors gyz bilen gatnaśygy bardy
Onuñ yeke dà...
Kakajan yalbaryan sana bashga eje almayda (bolan waka)
Ol hem beyleki çagalar yaly tomys kanikulynda dynç alyś cagalar merkezlerine gidesi gelyardi.
Ýòne natjek, etjek diyen zadyñ bolayamy name?
Aýgùliñ òzunden kiçi iki jigsi bardy.Ejesi yene bàbek getirmage taýyarlanyardy.Muña Aýgul has hem garaśyardy , sebab...
✔Söýgiň pidasy✔.line söýgüsi zerarly 8- ýyl azatlykdan mahrum bolan gyzyň söýgi taryhy (bolan waka)
Ol özine komputer maşyn alyp öýde ýaka gaýaýardy, ýanyndan gyzlaryň höwes edýan täze täze moda biçüwde köýneklerini tikýardi.
Ol isleg bildirýän moda köýnekleri we fasonlary internetden gözläp tapyp öziçe ony turkmen büçüw...
WEGETO-DAMAR DISTONIÝASY: SEBÄBI, ALAMATLARY, BEJERGI ÇÄRELERI
Wegeto-damar distoniýasy iň ýygy duş gelýän we alamatlaryň köpdürliligi bilen tapawutlanýan nerw ulgamynyň bozulmasy bolup, onuň dürli beden kesellerini güman etmäge esas döredýän alamatlar toplumy bilen ýüze çykmagy, bizi "aldawa" duçar edip biler. Bu kesel babatda döräp biljek esasy soraglaryň üstünde durup geçeliň.
Wegeto-...
ADATY JEMGYÝETIŇ ADATDAN DAŞARY TALAPLARY
Söýgi haty
Sen diýän maňa hemme zady aytmak ün wagt gerek diyip, men muňa garşy däl emma şol aydylmaly wagtynda duydurulmaly zatlaryň wagty gecensoň aydan mahalyň kawagtlar gaty gic bolyanyny hem unutmagyn..
Sen maňa diyyadiň yadyňda bolsa söyülyan ynsan söyülyani bilse özlerini asmandan asyalar diyip hemişe hem diyyädiň maňa yadyňda bo...
Ömri gysga söýgim (bolan waka)
Tomus paslynyň yssy günlerinden biri, sagat gündiz 4 töweregidi, öýüň içi daşy adamlardan doludy. Daşarda howluda papakly erkek adamlaryň özara "entek ýaşdy neresse" diýen gürrüňleri içerde bolsa aýal maşgalalaryň aglaşýan sesleri eşdilýärdi. Her näçe kynam bolsa borçlar ýerine ýetirilmelidi we tabyt daşara çykarylyp adamlar namaz üçin hata...
Ertir.com -yň agzalaryna
Turkmenistan boýunça iň arassa portaldy,nameüçin bir adamyň ezenegi galyp ugrasa ,başga biri gelip edninden basýarka, şu diňe wirtual ýerlerde däl, hatda durmyşda-da şeýle
Başarsa onyň eden işin, o-da etjek bolyp dyrçaşmaly halyna, gaýtam gelip ,onyň egninden basýar
Oýlanma
Söýgüde bir, bir biregi aldamajak bolyň (bolan waka)
Başda oňa köpçülige öwrenişmek ýeňil düşmedi. Özi bilen deň oglan-gyzlar, deñ-duşlary oň bilen mähirli gürleşselerem Aÿnur olara goşulşyp gidiberenokdy. Az gürleýärdi. Agzyndan salamdan başga söz aljak gümänyň ýokdur. Ýöne, toparda ýeke özüň şeýle bolsaň, köplük derrew seni özüne goşaýýar. Aÿnuram soňabaka açylyp ugrady. Aramyza goşuldy. As...
Söýgüde bir, bir biregi aldamajak bolyň (bolan waka)
Başda oňa köpçülige öwrenişmek ýeňil düşmedi. Özi bilen deň oglan-gyzlar, deñ-duşlary oň bilen mähirli gürleşselerem Aÿnur olara goşulşyp gidiberenokdy. Az gürleýärdi. Agzyndan salamdan başga söz aljak gümänyň ýokdur. Ýöne, toparda ýeke özüň şeýle bolsaň, köplük derrew seni özüne goşaýýar. Aÿnuram soňabaka açylyp ugrady. Aramyza goşuldy. As...
100$ - a satdym awraýmy, ömrümi, söýgümi, enem-atamy (bolan waka)
Yurtdaky yokary okuw jayyna üç yyl synanşyp ahyr daşary yurda gaytmaly boldym.
Muña hem sebap bolan Aysenem bilen Orazmyrat boldy. Meniñ parallel klasdaşymdy.
Şularyñ kömegi bilen hem men uniwe...
Oraza aýynda pitre paýlamak
Şony 2 manatdan bermeli diýdiler welin, işdeşler bary , saňa bereli sen gitde maýyplar hassahanasyna berip gel diýdiler.
Şu gün üýşen puly sanadym welin 1400 manat bolypdyr.
Menem erte altynjy gün gidip geleýin diýdim welin körler,lallara seretýän, kärdeşler arkal...
Degişme (şahsy durmyşda gabat gelýän)
Oňa adamlar eýläk beýlak geçenlerinde 20-50 teňňe taşlap geçerdiler. Bermeýande kändi sebabi ol ýaşuly o puly çörege ýa öýe harçlamajagy belledi.Onyň üstunden aragyň ysy bark urýardy
Goşgy
Köýneklemem gezekleşip çüýreýär.
Gün kakatdy, ýel kakatdy keşbimem.
Serimiň hem sämäp bagty çüwmeýär.
Düşýär, syçanguýruk boldy saçlarym,
Gaşlarymam gerilmeýär ýaý ýaly,
Dyrnak hynalamamy hem taşladym,
Men şeýle – de bir bölejik aý ýaly.
Ýygyrt...
Söýgi üçin janyňyzy orta goýmaň (bolan waka)
Onuñ üç gyzy bolsa, biziñ joralarymyzdy.
Biz şäherde ýaşasak hem, her tomusky dynç alyş möwsümine gezelenje gelerdik.
Bizem üç gyz, olaram. Näme gyzlañ üýşen ýerem, özüñiz bilýäñiz gyzyklyja gürrüñler, syrlar barada bolar.
Okuwy tamamlanymyzdan soñ, okuwa girjek diýd...
Wyždan.2- nji bölümi (bolan waka)
Öye barmaga ýüzüm yokdy. Barmaly bolayandada bu ýagdaýda baryp bilmezdim
Gunler meñzeş meñzeş bolyp geçip durdy.
Ine bir gün duydansyz yagdayda öy eyesi gelip tanyş gelinleriniñ öyinde iş bar, onyñ àri iş saparda hemmä yoldaş gerek hemde öyiñ onsyn...
Akmaraldyr Muhammet Aşgabatda bile okap, ýokary bilim aldylar. Ýokary mekdebi tamamlansoň, hersi bir mekdepde işe başlady. Göräýmäge, olaryň ýaşlyk arzuwlary hasyl bolup, durmuşda kem zady ýokdy. Muhammet göwnaçyk, sada, sypaýy, tüýs kärine berlen oglan. Akmaralda-da türkmen gyzyna mahsus bolan ähli häsiýetler jemlenen.
Duysimde bir Akja kebelek gordim.
Nurjemal obada arçynlykda iśleyardi. Onuñ dòrt gyzy bir ogly bardy .Uly gyzyn durmuśa çykarypdy iki sanjak agtygy hem bardy.
Aýgùl baśinji synpy yañy dynyp kanikula çykypdy.
Näzli orta mekdebi tamamlap tikinçilik sehde tölegli tikin çatyn işlerni we komputer maşynda ýaka etmäni öwrendi
Şol bir ýerde, şol bir eşikde düşen ýüzlerçe suratynyň içinden birini saýlap, joram instagram hasabyna goýdy. Seretdim. Gözlerime ynanman ýene bir gezek seretdim. Uzaldylan kirpikler, bezelen gözler, boýalan dodaklar, tolkun atdyrylan saçlar, bedeniniň egri ýerlerini mazaly ýüze çykaryp duran eşikler joramy düýpgöter başga gyz edip şekillendirýärdi...
Ertir.com-a dogrydanda gaty öwrenşipdiris,agyr degdi hemme agza, Bu gün snenimden bir hili ozum duydym, dumewlejek yaly jogap alyp öye gaytdym ,oye geldim,icim gysdy,tema acmagy yuregime duwdum.Bu bir yone oylanma,men shahyr dal,yazyjy dal,shonyn ucin bashardygymdan yazdym. Dasharda calaja shemaldy,yone sowuk daldi.Koceden hayal adimler bilen oglan bilen gyz yorap baryady.Birdenem,olar bir oyun gabadyna yetip sa... Ilkinji uniwersitetiniñ gapysyndan àtlàmde rus dilini hiç hili diyen yaly bilemokdym. Oraza aýynda her ýyl, Piträni iki manatdan jan başyna berilýar Joram bilen işe pyýadalap barýardyk. Biziň ýol ugrumyzda söwda bazary bardy. Şo taýda gurajykda bir ýaşuly adam ýoldan geçenlerden pul sorap köçede otyrdy. Tozýar, tozsun gynanamok köwşüme, Enemleriñ goñşusy Bibi gelneje ejemiñ iñ ýakyn jorasy. Indi men yekedim. Name etjegim bilman diñe aglayardym. Kelebiñ ujyny ýitirdim.
Bu gün snenimden bir hili ozum duydym, dumewlejek yaly jogap alyp öye gaytdym ,oye geldim,icim gysdy,tema acmagy yuregime duwdum.Bu bir yone oylanma,men shahyr dal,yazyjy dal,shonyn ucin bashardygymdan yazdym. Dasharda calaja shemaldy,yone sowuk daldi.Koceden hayal adimler bilen oglan bilen gyz yorap baryady.Birdenem,olar bir oyun gabadyna yetip sa...
Ilkinji uniwersitetiniñ gapysyndan àtlàmde rus dilini hiç hili diyen yaly bilemokdym.
Oraza aýynda her ýyl, Piträni iki manatdan jan başyna berilýar
Joram bilen işe pyýadalap barýardyk. Biziň ýol ugrumyzda söwda bazary bardy. Şo taýda gurajykda bir ýaşuly adam ýoldan geçenlerden pul sorap köçede otyrdy. Tozýar, tozsun gynanamok köwşüme, Enemleriñ goñşusy Bibi gelneje ejemiñ iñ ýakyn jorasy. Indi men yekedim. Name etjegim bilman diñe aglayardym. Kelebiñ ujyny ýitirdim.
Tozýar, tozsun gynanamok köwşüme,
Enemleriñ goñşusy Bibi gelneje ejemiñ iñ ýakyn jorasy.
Indi men yekedim. Name etjegim bilman diñe aglayardym. Kelebiñ ujyny ýitirdim.


text:
Täzelikler
14.05.2018
Hormatly Prezidentimiz Gurbanguly Berdimuhamedow rekordlary gazanmakda nusgadyr
Milli sport we syýahatçylyk institutynda dabaraly maslahat boldy. Ol hormatly Prezidentimiz Gurbanguly Berdimuhamedowyň “Amul — Hazar 2018” halkara awtoralliniň ýakynda geçirilen saýlama
12.05.2018
Hormatly Prezidentimiz “Amul — Hazar 2018” halkara awtorallisiniň saýlama tapgyryna gatnaşdy
Hormatly Prezidentimiz Gurbanguly Berdimuhamedow “Amul — Hazar 2018” halkara awtorallisine diňe bir ak pata bermän, eýsem, özi hem onuň saýlama tapgyrlaryna gatnaşdy, onuň barşynda şol halkara ýaryşa Türkmenistandan gatnaşjak ýygyndy toparlar kesgitlenildi.
07.05.2018
Hormatly Prezidentimiz Gurbanguly Berdimuhamedow Türkmenbaşy Halkara deňiz portuny ulanmaga bermek dabarasyna gatnaşdy
Hormatly Prezidentimiz Gurbanguly Berdimuhamedowyň gatnaşmagynda Hazaryň türkmen kenarynda täze Halkara deňiz porty dabaraly ýagdaýda ulanmaga berildi.
Bu iri möçberli düzümleýin taslama Merkezi Aziýa we Hazar deňzi sebitiniň ähli ýurtlary üçin, hakykatdan-da, strategik ähmiýete eýedir, onuň amala aşyrylmagy biziň döwletlerimizi hyzmatdaşlygyň täze tapgyryna çykarar, olaryň ykdysady gatnaşyklaryň halkara ulgamyna işjeň goşulyşmagyna, üstaşyr gatnawlaryň möhüm merkezi hökmünde Türkmenistanyň ornunyň pugtalanmagyna ýardam eder.
27.04.2018
Türkmenistanyň Prezidenti Halkara ahalteke atçylyk assosiasiýasynyň VIII mejlisine gatnaşdy
Paýtagtymyzda hormatly Prezidentimiz Gurbanguly Berdimuhamedowyň başlyklyk etmeginde Halkara ahalteke atçylyk assosiasiýasynyň VIII mejlisi geçirildi.
2010-njy ýylda döredilen, merkezi edarasy Aşgabatda bolan Halkara ahalteke atçylyk assosiasiýasy geçen ýyllarda dürli ýurtlaryň arassa ganly ahalteke atlaryny köpeltmäge, bu tohum atlary kämilleşdirmäge, olaryň ajaýyp nesil we sport häsiýetlerini ösdürmäge ýöriteleşen atşynaslaryň gatnaşyk etmegi üçin netijeli gurama öwrüldi. Assosiasiýanyň agzalarynyň ylalaşykly işleri halkymyzyň milli buýsanjy, umumadamzat gymmatlyklarynyň genji-hazynasyna goşan bahasyz uly goşandy bolan ahalteke bedewlerini wagyz etmek boýunça işleri ep-esli giňeltmäge mümkinçilik berdi.
24.04.2018
Hormatly Prezidentimiz Gurbanguly Berdimuhamedowyň we Prezident Şawkat Mirziýoýewiň arasynda gepleşikler geçirildi
Hormatly Prezidentimiz Gurbanguly Berdimuhamedow iki günlük döwlet sapary bilen Özbegistan Respublikasyna ugrady. Ir bilen Aşgabadyň Halkara howa menzilinde döwlet Baştutanymyzy ýurdumyzyň resmi adamlary ugratdylar.
Ýokary derejede geçirilýän nobatdaky türkmen-özbek duşuşygy dostluk we hoşniýetli goňşuçylyk gatnaşyklaryny, ikitaraplaýyn bolşy ýaly, tutuş sebitiň abadançylygynyň maksatlaryna kybap gelýän deňhukukly özara bähbitli hyzmatdaşlyk ýörelgelerini esasy ugur edinýän döwletara gatnaşyklarynyň okgunly ösýändigini alamatlandyrýar. Ýokary derejedäki ikitaraplaýyn saparlaryň we duşuşyklaryň hem-de daşary syýasat edaralarynyň arasyndaky gatnaşyklaryň yzygiderli häsiýete eýe bolmagy Türkmenistan bilen Özbegistanyň giň möçberli hyzmatdaşlyga we ikitaraplaýyn ýakyn gatnaşyklary berkitmäge hem-de çuňlaşdyrmaga gyzyklanmalaryny görkezýär.


text:
Heýkeltaraş Saragt Babaýewe «Hormatly il ýaşulusy» diýen adyň dakylmagy mynasybetli dabaraly çäre geçirildi
Şu gün Medeniýet ministrliginiň maslahat zalynda meşhur heýkeltaraş, Türkmenistanyň halk suratkeşi, Döwlet çeperçilik akademiýasynyň ýanynydaky ýörite çeperçilik mekdebiniň mugallymy Saragat Babaýewe “Hormatly Il ýaşulusy” diýen ady dakmak dabarasy boldy.
Ussada hormat goýmaga hökümetiň agzalary, görnükli medeniýet we sungat işgärler, onuň şägirtleri we döredijiliginiň janköýerleri ýygnandylar. Ýygnananlar S.Babaýewiň türkmen halkynyň döredijilik däplerini ösdürmäge, bagtyýarlyk döwrümizi sungatyň dilinde wasp etmäge, paýtagtymyzyň binagärlik gözelligini artdyrmaga, zehinli ýaşlary terbiýelemäge, şägirtleri ýetişdirmäge goşan aýratyn goşandyny belläp, sungat ussadyna iň gowy gutlaglaryny aýtdylar. Oňa geljekde täze üstünlikleri arzuw etdiler.
Dabarada çykyş edenleriň belleýşi ýaly, Hormatly Prezidentimiz tarapyndan “It ýyly-gut ýyly, bagt ýyly” diýlip düşündirilýän bu täze ýylyň ilkinji gününde, häzirki zaman türkmen sungatynyň görnükli wekiline bu uly hormat goýluşy hormatly Prezidentimiz Gurbanguly Berdimuhamedowyň biziň ýurdumyzyň we jemgyýetimiziň durmuşynda medeniýet ulgamyny ösdürmäge berýän ägirt uly ünsüne aýdyň şaýatlyk edýär. Milli Liderimiziň meşhur heýkeltaraş Saragt Babaýewe ýapan bu şa serpaýy her bir ussat sungat adamsyna ýapylan özboluşly şa serpaý bolup görünýär. Milli Liderimiz döredijilik işgärlerini ähli taraplaýyn goldaýar. Olary biziň häzirki eýýamymyzyň beýik gazananlaryny, türkmen halkynyň ruhy baýlygyny, çeper mirasyny beýan edýän täze eserleri döretmäge ruhlandyrýar. Hormatly Prezidentimiziň döwrebap tükmen sungatyny kemal getirmekde aýdýan sargytlaryndan, berýän öwütlerinden ruhlanyp işleýän meşhur sungat ussadynyň döreden iň oňat işleriniň arasynda”Oguz han we onuň ogullary” atly suw çüwdürimli toplumy aýratyn tapawutlanýar. Bu iş jemgyýetçilik ýerinde suw çüwdürimleriniň örän uly mukdaryny özünde birleşdirýän sungat eseri hökmünde Ginnesiň rekordlar kitabyna girizilendir. Aşgabadyň halkara howa menziline girilýän ýerde ýerleşýän bu binagärlik toplumy türkmen paýtagtyna gelýän myhmanlaryň gözleriniň ilkinji düşýän şäher ajaýyplygydyr.
Ussat heýkeltaraşymyz paýtagtymyzyň binagärlik gözelligini ösdürmek işine hem uly goşant goşýar. S.Babaýewiň paýtagtymyzy has gözelleşdirmek ugrunda döreden sungat eserleriniň birnäçesi ajaýyp Garaşsyzlyk ýadygärligi howalanyp duran Garaşsyzlyk seýilgähinde türkmen taryhynyň beýik gahrymanlarynyň heýkel şekillerini bakylaşdyrdy. Sungat ussadynyň döreden belli işleriniň hatarynda Ylham seýilgähinde ýerleşdirilen görnükli alymlaryň we ýazyjylaryň ýadygärlikleri bar.
Meşhur heýkeltaraş S. Babaýew Hormatly Prezidentimiz Gurbanguly Berdimuhasmedowyň “Halypa-şägirtlik” ýörelgesini durmuşa giňden geçirmek işinde hem uly görelde görkezýär. Häzirki wagtda bu ussat halypanyň şägirtleriniň ençemesi beýik döwrümizi sungatyň dilinde wasp etmekde mynasyp işleri bitirýärler.
Heýkeltaraş sungat äleminde ýiti we şowly eserleriň ençemesini döretdi. Onuň döredijiligini öwrenijilere we janköýerlere eserleriniň bir bölegi ýarasa, başgalara beýlekileri ýaraýar. Ýöne ähli sungat öwrenijileri heýkeltaraşyň döreden esasy sungat eseri hökmünde hormatly Prezidentimiz Gurbanguly Berdimuhamedowyň buýsançly ahalteke bedewiniň üstünde oturan, milli Lider bilen türkmen halkynyň bitewiligini aňladýan keşbini alamatlandtrýan “Arkadag” binasy ýadygärligini hasaplaýarlar.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
ÇIG ET IÝMEK ZYÝANLYMY?
Hormatly okyjy!
Dürli halklaryň naharlarynyň içinde çig etden taýynlanan tagamlar hem azlyk etmeýär. Çig et iýmegi söýüjiler ýaş malyň täze, näzik etiniň, bişirlen ýa-da gowurlan etden has tagamlydygyny belleýärler. Ondan başga hem, adam aminokislotalaryň dürli böleklerini saklaýan belogyň, fosforyň, ýagda ereýän witaminleriň köp bölegini etden kabul edýär. Et ýylylygyň täsiri bilen bişirlende bu peýdaly beloklar, witaminler dargaýar, minerallar bolsa beden tarapdan kynlyk bilen işlenilýän böleklere geçýär.
Çig etiň beden üçin peýdaly taraplarynyň bolşy ýaly, saglyk üçin ýaramaz, howply taraplary hem bardyr. Öküz gurçugynyň ýokuşmagy soňuna çenli bişirilmedik ýa-da çig etiň kabul edilmegi netijesinde bolup geçýär. Çig etiň iýilmegi netijesinde myşsalaryň agyrmagyna getirýän togalak gurçuklaryň (trihinella) ýokuşmagy hem bolup biler.
Sygyr etini çigligine iýip bolar. Guş eti çigligine tagamly däldir. Goýnuň we geçiniň eti bolsa gatydyt. Doňuz etini çig iýmek bolsa saglyk üçin has hem hopludyr. Çünki doňuz etinde gurçuklaryň uly mukdary saklanyp biler.
Şonuň üçin hem eti çigligine ýa-da bişirip iýýändigiňize garamazdan, ony tanaýan söwda nokadyňyzdan satyn almagyňyz wajypdyr.
Ondan başga-da, etiň çigligine iýilmegi iýmit siňdiriş agzalarynyň işine ýaramaz täsir edip biler.
Hormat bilen, saýtyň lukmany.
- 1744 gezek okalan


text:
juma güni Wergeý Lawrow bilen Stefan De Mistura Moskwada geçiren duşuşyklarynda howpsuzlyk geňeşiň Siriýa baradaky 2254-nji karar htynyň amala aşyrylmagyny nygtadylar.
bu karar hat Siriýa dartgynlylygynyň syýasy ýoldan çözülmegini nygtap geçendir.
irleşen Milletler Guramasynyň Siriýa işleri boýunça wekili Stefan De Mistura Orsýetiň daşary işler ministri Sergeý Lawrow bilen geçiren duşuşygyndan soňra habarçylaryň arasynda beren gürrüňlerinde bu duşuşygy netijeli hasaplap Siriýanyň özgerişleri barada gowy gepleşikleriň geçirenligini yglan edi.


text:
Türk Dünýäsinden Habarlar
Bu hepde hem biz size Türk dünýäsiniň tapawytly ýerlerinden bize gelip gowuşan möhüm wakalar bilen bagly habarlary dykgatyňyza ýetirmekçi
Gepleşigimize bütin Türk dünýäni gyzyklandyrýan habar bilen başlaýarys.
2017-nji ýyl Türk dünýäsinň medeni paýtagtynyň açylyş dabarasy 22 ýurtdan 300-e golaý sungat işgäriniň gatnaşmagynda Türkistan şäherinde geçirildi. Ýewropanyň we Aziýanyň ýaş aýdymçydyr-sazandalary Hoja Ahmet Ýasawynyň ýaşan topraklarynda jemlenişip, türki medeniýetiniň iň möhüm däplerinden biri bolan Nowruz baýramy bilen birlikde gadymy Türkistan şäheriniň Türk dünýäsiniň medeni paýtagtlygyna saýlanmagyny on müňlerçe türkistanly bilen bilelikde dabaraly ýagdaýda belläp geçdiler.
Günorta Gazagystan welaýatynyň häkimligi tarapyndan geçirilen çäräniň açylyş dabarasyna Gazagystanyň Sport we medeniýet ministri Arystanberk Muhamediuly, Günorta Gazagystan welaýatynyň häkimi Janseýit Tüýmebaýew bilen birlikde TÜRKSOÝ-yň Baş sekretary Düsen Kaseinow hem gatnaşdy.
Ilki bilen Hoja Ahmet Ýasawynyň aramgähiniň töweregindäki ýadygärliklere baryp gören daşary ýurtly wekiller soň bolsa baýdak dabarasy bilen birlikde Türkistan şäheriniň medeni paýtagtlygyny tassykladylar.
Dabara mundan soň açylyş üçin ýörite taýarlanan meýdançada edilen çykyşlar bilen dowam etdi. 2017-nji ýyl Türk dünýäsinň medeni paýtagtynyň açylyş çykyşynyň ilkinjisini Gazagystanyň Sport we medeniýet ministri Arystanbek Muhamediuli ýerine ýetirdi. Nowruzyň bolçulyk we bereket getirmegini dileg eden ministr Muhamediuli dabarany guramaga kömek beren ähli adamlara minnetdarlyk bildirip, 2017-nji ýyl Türk dünýäsinň medeni paýtagty programasynyň çäginde geçiriljek dabaradyr-çäreler barada maglumat berdi.
Günorta Gazagystan welaýatynyň häkimi Janseýit Tümebaýew Türkistanyň Türk dünýäsiniň medeni paýtagtlygyna saýlanmagy sebäpli örän bagtyýardygyny belläp: “Türk dünýäsiniň lideri Prezidentimiz Nursoltan Nazarbaýew mundan ençeme ýyl ozal TÜRKSOÝ-yň Türk dünýäsiniň UNESCO –sy bolmagyny dileg edipdi. Şu günki güne çenli durmuşa geçiren üstünlikli taslamalary bilen TÜRKSOÝ şol ada eýe boldy. Türk dünýäsiniň medeni paýtagty adyna eýe bolup, bizden soňky şähere gowşurarys” diýdi.
TÜRKSOY-yň Baş sekretary Düsen Kaseinow bolsa medeni paýtagt çäreleriniň saýasynda Türk dünýäsi şäherleriniň medeni we sosial taýdan ösýändiklerine ünsleri çekip, TÜRKSOÝ-a berilýän goldawlar üçin döwlet ýolbaşçylaryna minnetdarlyk bildirdi.
2017-nji ýylyň 21-nji martynda Türkistanda geçirilen açylyş dabarada şeýle hem TÜRKSOÝ-yň Metbugat sylaglary çäresi geçirildi. Dabarada dünýäniň dört künjeginde Türk dünýäsiniň medeniýetiniň tanyşdyrylyşyna goşant goşan metbugat işgärlerine TÜRKSOÝ-yň Metbugat sylaglary gowşuryldy. 2010-njy ýyldan bäri berilýän TÜRKSOÝ Metbugat sylaglary şu ýyl 7 ýurtdan 14 tapawutly adama we gurama berildi.
Nobatda ýende bir şatlykly habarymyz bar.
Türk dünýäsiniň umumy sesi dogulan gününi Azerbaýjanda geçirilen Nowruz baýramçylygynyň çäginde belläp geçdi.
TRT AVAZ “Umumy geografiýanyň güýçli sesi” şygary bilen 2009-njy ýylyň 21-nji martynda ýaýlym bermäge başlady.
TRT AVAZ eýýäm ençeme ýyl bäri Türk dünýäsi bilen baglanşykly şowly gepleşikleri bilen giň geografiýada ýaşaýan adamlaryň arasynda aragatnaşyk saklamagyna goşant goşýar.
Türk dünýäsiniň umumy baýramçylygy bolan Nowruzda 8 ýaşyny belläp geçen TRT AVAZ şol dabara üçin bolsa ýörite bir ýer saýlady.
TRT AVAZ 8 ýaşyny Azerbaýjanyň paýtagty Baku şäherinde belläp geçdi. Şäherde gün boýy konsertler berildi.
21-nji martda bolsa Türkiýäniň wagty bilen sagat 19:00-da Haýdar Aliýew medeniýet merkezinde ýörite bir konsert berildi.
Konserti 26 ýurtdan we 15 Awtonom Respublikasyndan 300 million adamyň göni ýaýlym arkaly görmäge mümkinçiligi boldy.
Emre Aýdyn, Azerin, Fergane ýaly meşhur aýdymçylaryň gatnaşmagynda geçirilen konsert Nowruz şowhunyny Bakudan bütin dünýä ýaýdy.
Soňky habarymyz bolsa Gazagystandan gelip gowuşdy.
Resmi sapar bilen Gazagystana baran Özbegistanyň Prezidenti Şewket Mirziýoýew Prezident Nursoltan Nazarbaýew tarapyndan Akorda Prezident köşgünde resmi dabara bilen garşylandy. Dabaradan soň liderler ikiçäk we toparara gepleşikler geçirdiler.
Prezident Nazarbaýew ikiçäk geçiren duşuşygynda sözlän sözünde iki ýurdyň arasyndaky söwda, ykdysady, medeni we ynsanperwer ugurlardaky gatnaşyklaryň has hem ösdürilmeginiň möhümdigini belledi.
Nazarbaýew: “Gepleşiklerimize düýn başladyk. 500 özbek we gazak işewür adamyň gatnaşmagynda forum geçirildi. Forumda taryhymyzda ilkinji gezek 1 milliard dollarlyk 75 şertnama gol çekildi” diýdi.
Nazarbaýew Özbegsiatnyň geçen ýyl ýogalan Prezidenti Yslam Kerimow bilen düýbini tutan iki taraplaýyn gatnaşyklary ösdürmegi dowam etdirjekdiklerini belledi.
Prezident Mirziýoýew hem Nazarbaýewiň geçen ýyl Samarkant şäherine guran saparynda kyn günlerde Özbegistanyň ýanynda boljakdygy barada beýanat bermegi iki ýurdy biri-birine has hem ýakynlaşdyrandygyny aýdyp: “Soňky 5 aýda gatnaşyklarymyz has hem berkedi. Söwda gatnaşyklarymyz täze derejä ýetdi. Işewür adamlaryň forumyna Özbegistandan 250 adam gatnaşdy. Gysga wagtda sebitleýin hyzmatdaşlyga üns berildi” diýdi.
Özbek lider Mirziýoýew ilkinji daşary ýurt saparyny Türkmenistana gurapdy. Ikinji saparynyň bolsa Gazagystana guramagy Özbegistanyň goňşylary bilen we sebitleýin hyzmatdaşlyga üns berýändigini görkezýär.


text:
4 Eylül 2015 Cuma
Ýaponiýanyň Türkmenistandaky Ilçihanasynyň Wekilleri Bilen Duşuşyk Geçirildi
2015-nji ýylyň 27-nji awgustynda Türkmenistanyň Döwlet migrasiýa gullugynda Ýaponiýanyň Türkmenistandaky ilçisi jenap Hideomi Nakadzima bilen duşuşyk geçirildi.
Duşuşykda taraplar iki dostlukly ýurduň halklarynyň bähbitlerine doly laýyk gelýän uly möçberli türkmen-ýapon gatnaşyklarynyň pugtalanýandygyny, giň halkara hyzmatdaşlyk syýasatyny gyşarnyksyz durmuşa geçirýän Türkmenistan bilen Gündogar Aziýa ýurtlarynyň arasynda ähli ugurlarda dostlukly we özara bähbitli hyzmatdaşlyk gatnaşyklary okgunly depginde ösdürilýändigini nygtadylar.
Duşuşygyň çäklerinde türkmen-ýapon gatnaşyklarynyň migrasiýa ulgamyna degişli ähmiýetli meseleleriň giň toplumy boýunça pikir alşyldy. Hususan-da, Ýaponiýa döwletiniň işewürlerine wiza resmileşdirmek, şeýle hem migrasiýa ugry boýunça ikitaraplaýyn gatnaşyklary mundan beýläk-de ösdürmegiň mümkinçilikleri ara alnyp maslahatlaşyldy. Taraplar bu ulgamdaky geljegi uly hyzmatdaşlygy has-da işjeňleşdirmegiň möhümdigini nygtadylar.
Duşuşygyň ahyrynda taraplar iki döwletiň arasyndaky migrasiýa gatnaşyklary giňeltmäge alan ugruny mundan beýläk-de ösdürmek üçin ähli tagallalary etjekdigine ynandyrdylar.
Kaydol: Kayıt Yorumları (Atom)


text:
Türkmenistanyň Prezidenti Gurbanguly Berdimuhamedow bilen Russiýa Federasiýasynyň Prezidenti Wladimir Putiniň telefon arkaly gürrüňdeşligi boldy.
Iki ýurduň Liderleri birek-birek bilen mähirli salamlaşyp, işjeň we deňhukukly hyzmatdaşlyk esasynda ýola goýulýan döwletara gatnaşyklarynyň däp bolan dostlukly häsiýete eýedigini kanagatlanma bilen bellediler.
Özüniň türkmen kärdeşini 60 ýaşynyň dolmagy bilen mähirli gutlap we milli Liderimize berk jan saglyk, alyp barýan asylly işlerinde täze üstünlikler arzuw edip, Prezident Wladimir Putin Türkmenistanyň Prezidentini iki döwletiň arasyndaky möhüm hyzmatdaşlyk gatnaşyklarynyň berkidilmegine goşan ägirt uly şahsy goşandy üçin, Russiýa Federasiýasynyň ýokary döwlet sylagy bolan Aleksandr Newskiý ordeni bilen sylaglamak hakyndaky Permana gol çekendigini habar berdi.
Mähirli gutlaglar we bildirilen hormat üçin minnetdarlyk bildirip, hormatly Prezidentimiz Gurbanguly Berdimuhamedow bu hormatly sylagy Bitarap Türkmenistanyň alyp barýan parahatçylyk söýüji döredijilikli syýasatyna berlen ýokary baha, şeýle hem türkmen-rus netijeli hyzmatdaşlygyň sazlaşykly ösdürilýändiginiň subutnamasy hökmünde kabul edýändigini belledi.
Bu barada aýtmak bilen, milli Liderimiz iki ýurduň arasyndaky gatnaşyklaryň özara düşünişmek we ynanyşmak derejesi mundan beýläk-de döwletara gatnaşyklaryny ösdürmek üçin pugta esas bolup, hyzmat eder diýip, ynam bildirdi. Bu bolsa asyrlaryň dowamynda taryhy gatnaşyklary bilen baglanyşýan iki halkyň uzakmöhletleýin bähbitlerine laýyk gelýär.
Telefon arkaly gürrüňdeşligiň dowamynda Türkmenistanyň we Russiýanyň Prezidentleri ikitaraplaýyn gatnaşyklaryň möhüm meselelerini, şol sanda syýasy, söwda-ykdysady we medeni-ynsanperwer ulgamlardaky hyzmatdaşlygyň wezipelerini ara alyp maslahatlaşdylar we dürli ugurlar boýunça özara peýdaly gatnaşyklary ösdürmek ugrunda edilýän tagallalary utgaşdyrmak üçin ägirt uly mümkinçilikleriň bardygyny bellediler.
Şeýle hem taraplar sebitleýin we ählumumy gün tertibiniň möhüm meseleleri, özara gyzyklanma bildirilýän ugurlar boýunça pikir alşyp, iki ýurduň abraýly halkara guramalarynyň we düzümleriniň çäklerinde ýola goýulýan netijeli gatnaşyklary berkitmäge taýýardygyny tassykladylar.
Pursatdan peýdalanyp, milli Liderimiz russiýaly kärdeşini Ýapyk binalarda we söweş sungaty boýunça şu ýylyň 17-27-nji sentýabry aralygynda Aşgabatda geçiriljek V Aziýa oýunlarynyň açylyş dabarasyna gatnaşmaga çagyrdy we Russiýanyň Baştutanynyň bu saparynyň däp bolan döwletara gatnaşyklara täze itergi berjekdigine ynam bildirdi.
Telefon arkaly gürrüňdeşligiň ahyrynda Prezidentler Gurbanguly Berdimuhamedow we Wladimir Putin Türkmenistanyň hem-de Russiýa Federasiýasynyň dostluk we möhüm hyzmatdaşlyk gatnaşyklaryna üýtgewsiz ygrarlydygyny tassykladylar hem-de birek-birege we iki ýurduň halklaryna iň gowy arzuwlaryny aýtdylar.


text:
Satlyk vestniktm saýtynda siz gije gündiz elýeter bahalardan, islendik ulanylan we täze harytlary tapyp bilersiňiz. Biziň hyzmatymyz ömürlik mugt.
Kim üçin biziň saýtymyz?
Biziň saýtymyz ähli adamlar üçin, telekeçiler saýtymyzda elektron dükan açyp, gysga wagtyň içinde, köp adama satyk harydy barada raýatlara maglumat ýetririp bilýär. Bu hyzmatymyz hem mugt.
Goşan bildirişimi haýsy we naçe adamlar görer?
Bidirişiňizi goşandan soň, 5 minudyň dowamynda siziň bildirişiňiz (reklamaňyz) Google we Ýandeks ýaly gözleg sistemalyryň netijesinde çykar. Şonuň üçin diňe biziň saýtymyzyň ulanayjylary däl, hem-de ähli internet ulgamyny ulanýan Türkmenistanyň raýatlary siziň bildirişiöizi görer!


text:
Ýene-de ol şeýle diýipdir: «Dünýäni saz-söhbet we surnaý bilen islemek, dünýäni din bilen islemekden has gowudyr».
* * *
Ýene-de ol şeýle diýipdir: «Ynsanyň dünýäni dünýädäki iň erbet zatlar bilen islemegi, ahyreti islenilýän zatlaryň iň gowusy bilen islemeginden has gowudyr».
* * *
Hadysda şeýle diýlipdir: «Allatagala dünýä şeýle diýipdir: «Eý, dünýä meniň mömin bendäm üçin ajy bol. Oňa süýji bolma».
* * *
Abyt (ybadathon) şeýle diýipdir: «Men gaýgy-gamlara, hata we günä işlere gynanmaýaryn. Men uklap geçiren gijelerime, oraza tutmadyk günlerime we Allanyň zikrini etmän geçiren wagtlaryma gynanýaryn».
* * *
Ybraýym Edhem[1] şeýle diýipdir: «Kalbyňy dünýäni agzamakdan boşatsaň, kalbyň hem saňa öz razylygyny bütinleý berer».
* * *
Çarwa arap aýal kowmuna şeýle diýipdir: «Allatagala gowuşjakdygyňyza şatlanyň. Sebäbi bu günler bizi ýuwaş-ýuwaşdan oňa golaýlaşdyrýar (ýagny gün geçdikçe ölüm ýakynlaşýar)».
* * *
Mustewrit[2] Muhammet alaýhyssalamdan şeýle hadys rowaýat edipdir: «Dünýä ahyretiň ýanynda, siziň biriňiziň barmagyňyzy umman deňze batyranda galýan zat ýalydyr».
* * *
Abul Atahyýa[3] şeýle diýipdir:
Irden turdum, meniň sussum örän pes,
Bu ýollara çäre barmy, eý näkes?
Dünýä meni oýunjak dek oýnaýar,
Deňiz gark bolany şeýtmän goýmaýar.
* * *
Hezreti Aly (goý, Alla onuň ýüzüni nurlandyrsyn!) şeýle diýipdir: «Dünýäni dost tutan göýä suwy goşawuçlap tutan ýalydyr. Barmaklary hem oňa hyýanat edip, suwy syzdyryp çykararlar».
* * *
Enes[4] şeýle diýipdir: «Allatagala dünýäni synag öýi edip ýaratdy. Ahyreti bolsa synagyň netije öýi edip ýaratdy. Dünýäni ahyretiň sogabyny gazanmak üçin sebäp etdi. Ahyretiň sogabyny hem dünýäniň synagyna garşylyk etdi. Ol bermek üçin alýandyr, sogap üçin synag edýändir».
* * *
Hasan Basry şeýle diýipdir: «Dünýä uly ähmiýet bermäň, sebäbi ol size peýdasyz zatlary has owadan görkezer. Size peýdaly bolan zatlary bolsa erbet görkezer».
* * *
Ibn Uýeýne[5] şeýle diýipdir: «Allatagala dünýä şeýle diýipdir: «Eý, dünýä! Özüňe hyzmat edeni özüňe bendi et. Maňa hyzmat edene bolsa, sen hem hyzmat et!».
* * *
Bir adam Hasan Basra:
— Eý, Abu Sagyt, men eger ajyksam tapdan düşýärin, doýsam demimi zordan alýaryn — diýipdir.
Onda Hasan oňa:
— Bu diýar seniň bilen ylalaşmaz. Sen başga diýary gözle — diýipdir.
* * *
Hezreti Aly (goý, Alla onuň ýüzüni nurlandyrsyn!) şeýle diýipdir: «Dünýä asyl mekana tarap geçelge ýoludyr. Ynsanlar hem iki topardyr. Biri öz janyny satar, dünýä olary heläk eder. Beýlekileri bolsa janlaryny satyn alarlar, dünýä bolsa olary erkinlige goýberer».
* * *
Enes Muhammet alaýhyssalamdan şeýle hadys rowaýat edipdir: «Hakykatdan Allatagala dünýäni ahyretiň niýetine berýär, emma ahyreti dünýäniň niýetine bermez».
* * *
Zahytdan dünýä barada soralanda ol: «Dünýä dert-muşakgatlaryň üýşen we şerbeti bulançak bolan ýerdir. Munda dost dosta, dogan-dogana peýda bermez» diýipdir.